
Turime kalbėti apie rasizmą. Ir turime imtis veiksmų. Pakeisti kryptį visada įmanoma, jei yra 
valios tai padaryti. Džiaugiuosi gyvendama visuomenėje, kuri smerkia rasizmą. Tačiau 
neturėtume čia sustoti. Mūsų Europos Sąjungos šūkis: „Suvienijusi įvairovę“. Mūsų užduotis 
— laikytis šių žodžių ir įgyvendinti jų prasmę. 


Komisijos pirmininkė U. von. der Leyen (2020 m. birželio 17 d. kalba Europos Parlamente) 


1. Įvadas. Laikytis šūkio „Suvienijusi įvairovę“ 


Diskriminacija rasinės ar etninės kilmės pagrindu! yra draudžiama Europos Sąjungoje (ES). 
Tačiau mūsų visuomenėje tokia diskriminacija egzistuoja. Nepakanka būti nusiteikus prieš 
rasizmą. Turime aktyviai su juo kovoti. 


Rasizmas? kenkia visuomenei labai įvairiai. Labiausiai tiesiogine prasme tai reiškia, kad daug 
Europoje gyvenančių žmonių susiduria su rasizmu, kuris daro poveikį jų žmogaus orumui, jų 
galimybėms gyvenime, jų klestėjimui ir gerovei, taip pat dažnai jų asmeniniam saugumui. 
Diskriminacija taip pat reiškia, kad nesilaikoma pagrindinių ES vertybių. Kiekvienas asmuo 
ES turėtų galėti naudotis savo pagrindinėmis teisėmis ir laisvėmis, taip pat būti lygiateisių 
visuomenės nariu nepriklausomai nuo jo rasinės? ar etninės kilmės“. Mūsų socialinė, politinė 
ir ekonominė stiprybė kyla iš mūsų vienybė įvairovėje — rasizmas silpnina mus visus. ES gali 
ir privalo dėti daugiau pastangų, kad visiems būtų užtikrintos vienodos sąlygos ir lygybė. 


Metas ištaisyti padėtį. Daugiau nei pusė europiečių mano, kad tokia diskriminacija yra plačiai 
paplitusi jų šalyje?. Mūsų lygybės vertybių ir įsišaknijusio rasizmo realybės konflikto 
negalima ignoruoti: pasaulinis judėjimas „Black Lives Matter“ aiškiai apie tai priminė. 
Laikas pripažinti ir kovoti su rasizmo ir rasinės diskriminacijos plitimu, apsvarstyti, ką 
galime padaryti bendradarbiaudami vietos, nacionaliniu, ES ir tarptautiniu lygmenimis. ES 
grindžiama įvairove ir pliuralizmo, tolerancijos ir nediskriminavimo visuomenės skatinimu: 
turime veikti ne tik prisiimdami atsakomybę, bet ir nepažeisdami mūsų vertybių. Vertybių 
puoselėjimas prasideda savoje aplinkoje, mūsų institucijoje. Komisija imsis priemonių, kad 
gerokai padidintų savo darbuotojų įvairovę ir užtikrintų, kad darbo aplinkoje visi galėtų 
vienodai klestėti ir prisidėti. 

Rasizmas pasireiškia įvairiomis formomis. Akivaizdžiausios yra atviros individualaus 
rasizmo ir rasinės diskriminacijos apraiškos. Pernelyg dažnai rasinė ar etninė kilmė 
naudojama kaip pagrindas diskriminuoti — COVID-19 pandemija ir teroristinių išpuolių 
padariniai yra tik naujausi atvejai, kai nepagrįstai kaltinami asmenys, priklausantys rasinėms 
ar etninėms mažumoms. Azijos ir Afrikos kilmės žmonės, musulmonai, žydai ir romai yra 
nukentėję nuo netolerancijos. Tačiau kitos, mažiau akivaizdžios rasizmo ir rasinės 
diskriminacijos formos, pavyzdžiui, pagrįstos nesąmoningu šališkumu, gali būti taip pat 


Tiesioginė ir netiesioginė diskriminacija, grindžiama rasine ar etnine kilme, apibrėžta 2000 m. birželio 29 d. 
Tarybos direktyvos 2000/43/EB, įgyvendinančios vienodo požiūrio principą asmenims nepriklausomai nuo 
jų rasės arba etninės priklausomybės (Rasinės lygybės direktyva), 2 straipsnyje. 

Pasak Europos Tarybos Europos komisijos kovai su rasizmu ir netolerancija, rasizmas „reiškia įsitikinimą, 
kad toks pagrindas kaip rasė, odos spalva, kalba, religija, pilietybė arba tautinė ar etninės kilmė, pateisina 
nepagarbą asmeniui ar asmenų grupei, arba asmens ar asmenų grupės pranašumo sąvoką“. 

Sąvoka „rasinė kilmė“ nereiškia, kad pritariama teorijoms, kuriomis siekiama nustatyti atskirų žmonių rasių 
buvimą. 

Dėl etninės kilmės sąvokos žr. 2015 m. liepos 16 d. sprendimo CHEZ Razpredelenie Bulgaria, C-83/14, 
EU:C:2015:480, 46 punktą. 

2019 m. „Eurobarometro“ apklausa. Diskriminacija ES. 


žalingos. Rasistinis ir diskriminuojamasis elgesys gali būti įsitvirtinęs socialinėse, finansų ir 
politinėse institucijose ir daryti poveikį galios svertams ir politikos formavimui. Šis 
struktūrinis rasizmas įtvirtina kliūtis, sudaromas piliečiams vien dėl jų rasinės ar etninės 
kilmės. Kiekvieną dieną nuo rasizmo kenčiantys žmonės gali justi jo poveikį jų galimybėms 
įsidarbinti, gauti sveikatos priežiūros paslaugas, būstą, finansavimą ar išsilavinimą, taip pat 
patirti smurtą. 

Egzistuoja skirtingos rasizmo formos, pavyzdžiui, prieš juodaodžius nukreiptas rasizmas, 
religija ar tikėjimu tokiais atvejais, kaip neapykanta musulmonams. Visi šie žmonės susiduria 
su realybe, kurioje asmens vertė yra menkinama išankstinių nusistatymu grindžiamais 
stereotipais. Rasizmas gali būti siejamas ne tik su religija ar tikėjimu, bet ir su diskriminacija 
ir neapykanta dėl kitų priežasčių, įskaitant lytį, seksualinę orientaciją, amžių ir negalią, arba 
nusiteikimą prieš migrantus. Į tai reikia atsižvelgti taikant tarpsektorinį? požiūrį. 


ES yra nustačiusi teisines priemones ir išsamią politiką, kurias pasitelkiant kuriama tikra 
lygybės Sąjunga. Šiuo metu jos stiprinamos konkrečiose lygybės srityse". Komisija papildys 
šias temines pastangas pateikdama visaapimančią strategiją, kuria bus siekiama užtikrinti, kad 
ES pagrindinių teisių chartija būtų taikoma veiksmingai valstybėse narėse ir kad chartijos 
teisės, įskaitant lygybę ir nediskriminavimą, taptų realybe visiems. 


Šiame veiksmų plane nustatomos priemonės, kuriomis siekiama sustiprinti veiksmus, padėti 
rasinėms ar etninėms mažumoms priklausantiems asmenims būti išgirstiems ir sutelkti visų 
lygmenų subjektus siekti bendro tikslo — veiksmingiau kovoti su rasizmu ir kurti pasaulį, 
kuriame niekas nepatirtų rasizmo ir diskriminacijos. 


2. Asmenų vykdomas rasizmas. Žalos žmonėms ir visuomenei mažinimas 

Šaltinis: FRA (2017a), Antrasis Europos Sąjungos mažumų ir diskriminacijos tyrimas — pagrindiniai rezultatai. 


6 Sutarties dėl Europos Sąjungos veikimo (SESV) 10 straipsnyje teigiama, kad „nustatydama ir 
įgyvendindama savo politikos kryptis ir veiksmus Sąjunga siekia kovoti su bet kokia diskriminacija dėl 
lyties, rasinės arba etninės kilmės, religijos ar įsitikinimų, negalios, amžiaus arba seksualinės orientacijos“. 
Europos lyčių lygybės institutas sąryšingumą apibrėžia kaip „analitinį įrankį skirtą tirti, suprasti ir reaguoti į 
būdus, kaip biologinė ir socialinė lytis sąveikauja su kitais asmens bruožais ir (arba) tapatybėmis, ir kaip ši 
sąveika prisideda prie unikalios diskriminacinės patirties“. Ši apibrėžtis taip pat taikoma bet kokiai 
diskriminacijos formai. 

7 Tai, be kita ko, komunikatas „Lygybės sąjunga.2020-2025 m. lyčių lygybės strategija (COM(2020) 152 
final), taip pat tiksliniai požiūriai į romų ir LGBTI+ asmenų lygybę, kurie bus parengti rudenį. Be to, 
2020 m. planuojama parengti ES integracijos ir įtraukties planą, o 2021 m. planuojama parengti naują 
neįgaliųjų teisių strategiją ir kovoti su antisemitizmu. 


Europos Sąjungos pagrindinių teisių agentūra (FRA) atliko daug įvairių tyrimų, iš kurių matyti, jog 
diskriminacijos lygis ES aukštas“. Juose taip pat nustatytos gyvenimo sritys, kuriose labiausiai 
jaučiama rasinė diskriminacija. 

Diskriminacija darbo rinkoje kelia susirūpinimą ne tik ieškant darbo, bet ir darbe — 22 proc. 
respondentų jaučiasi diskriminuojami dėl savo etninės arba imigrantų kilmės. 


Diskriminacijos priežastys bandant išsinuomoti arba įsigyti butą ar namą buvo vardai / pavardės 
(44 proc.), odos spalva ar fizinė išvaizda (40 proc.) ir pilietybė (22 proc.). Kalbant apie galimybes 
įsigyti prekių ir paslaugų (viešojo administravimo, viešojo transporto srityse, parduotuvėse, 
restoranuose ir kt.) didžiausią diskriminaciją patyrė romai (28 proc.) ir Šiaurės Afrikos kilmės 
asmenys (27 proc.). Rasinė diskriminacija mažiau paplitusi sveikatos priežiūros sektoriuje (per 
pastaruosius metus — 3 proc.), tačiau skirtingose asmenų grupėse yra didelių skirtumų: labiausiai 
diskriminuojami buvo romai (8 proc.), jų gyvenimo trukmė, palyginti su bendrąja populiacija, taip pat 
yra trumpesnė. 


Iš tyrimų duomenų taip pat matyti, kad dėl rasinių sumetimų didėja tikimybė būti sulaikytiems 
policijos. Iš 14 proc. tyrime dalyvavusių asmenų, kurie teigė, kad per pastaruosius metus buvo 
sulaikyti policijos, 40 proc. manė, kad paskutinį kartą buvo sulaikyti dėl jų etninės ar imigrantų 
kilmės. 

Iš viso 3 proc. respondentų teigė, kad praėjusiais metais patyrė rasistinį smurtą, o 24 proc. tuo pačiu 
laikotarpiu susidūrė su rasistiniu priekabiavimu?. Beveik pusė (47 proc.) respondentų žydų 
baiminosi tapti antisemitinių žodinių įžeidimų ar priekabiavimo aukomis, o daugiau nei trečdalis 
(40 proc.) baiminasi būti fiziškai užpulti viešosiose erdvėse!?. Tačiau apie smurtą ir priekabiavimą 
dėl neapykantos dažnai nepranešama. FRA tyrimo duomenys, susiję su Afrikos kilmės asmenimis, 
pavyzdžiui, rodo, kad beveik du trečdaliai (64 proc.) rasistinio smurto aukų nepranešė policijai ar kitai 
organizacijai ar tarnybai apie jų patirtą naujausią incidentą!!. 


2.1. Kova su rasizmu ir rasine diskriminacija pasitelkiant teisės aktus. Peržiūra ir 
veiksmai 


Šiandien veiksmai kovojant su diskriminacija, rasizmu, ksenofobija ir kitų rūšių nepakanta 
Europos lygmeniu grindžiami nusistovėjusia ES teisine sistema. Jie grindžiami įvairiomis 
Sutarčių!? nuostatomis, taip pat bendraisiais nediskriminavimo ir lygybės principais, dar kartą 
patvirtintais ir ES pagrindinių teisių chartijoje!“. 


Nors kovojant su rasizmu reikia ryžtingų veiksmų daugelyje sričių, labai svarbu apsaugą 
reglamentuoti įstatymais. Siekiant sukurti visapusišką apsaugos nuo diskriminacijos sistemą, 
visų pirma reikia veiksmingai įgyvendinti teisinę sistemą, užtikrinti, kad būtų praktiškai 
laikomasi asmens teisių ir pareigų. Taip pat reikia užtikrinti, kad šioje apsaugoje nebūtų 
spragų. Pastarojo meto įvykiai, per kuriuos išryškėjo rasinė įtampa, privertė susirūpinti, kad 
teisinės apsaugos priemonės nuo rasinės, religinės ar etninės diskriminacijos nėra 


Laukelyje pateikti skaičiai yra susiję su šiais FRA tyrimais: Antrasis Europos Sąjungos mažumų ir 
diskriminacijos tyrimas — pagrindiniai rezultatai (2017 m.); Antrasis Europos Sąjungos mažumų ir 
diskriminacijos tyrimas. Musulmonai — tam tikros išvados (2017 m.); Antisemitizmo patirtis ir suvokimas. 
Antrasis tyrimas dėl žydų diskriminacijos ir neapykantos nusikaltimų prieš žydus ES (2018 m.); Antrasis 
Europos Sąjungos mažumų ir diskriminacijos tyrimas. Romai — tam tikros išvados (2016 m); „Būti 
juodaodžiu ES“ (2018 m.). 

FRA: Antrasis Europos Sąjungos mažumų ir diskriminacijos tyrimas — pagrindiniai rezultatai (2017 m.). 
FRA: „Antisemitizmo patirtis ir suvokimas. Antrasis tyrimas dėl žydų diskriminacijos ir neapykantos 
nusikaltimų prieš žydus ES“ (2018 m.). 

11 FRA: „Būti juodaodžiu ES“ (2018 m.). 

Europos Sąjungos sutarties (ES sutartis) 2 ir 10 straipsniai, SESV 19 straipsnis ir 67 straipsnio 3 dalis. 

Visų pirma 20 ir 21 straipsniai. 


veiksmingai įgyvendinamos. Tai taip pat susiję su susirūpinimu dėl teisėsaugos institucijų ir 
mažumų santykių (žr. 2.2 skirsnį). 


Komisija atliks esamos teisinės sistemos išsamų vertinimą, kad išsiaiškintų, kaip pagerinti 
įgyvendinimą, ar ji tebeatitinka paskirtį ir ar joje yra spragų. Šis vertinimas bus grindžiamas 
vykdoma ES teisės aktų perkėlimo į nacionalinę teisę ir įgyvendinimo stebėsena, visų pirma 
jos reguliariu dialogu su valstybėmis narėmis ir būsima Rasinės lygybės direktyvos 
įgyvendinimo ataskaita. Suinteresuotųjų subjektų, visų pirma atstovaujančių su rasizmu ir 
diskriminacija susiduriantiems asmenims, pastabos taip pat bus labai svarbios nustatant, ką 
reikia keisti, kad būtų kuo labiau padidintas ES veiksmų mastas ir poveikis. 


Rasinės lygybės direktyva ir lygybės įstaigos 


Rasinės lygybės direktyva!“ per daugiau nei du dešimtmečius suformuota teisinė apsauga nuo 
diskriminacijos dėl rasinės ar etninės kilmės. Ja draudžiama tiesioginė ir netiesioginė 
diskriminacija dėl rasinės ar etninės kilmės tokiose srityse kaip darbo ir profesinės veikla, 
švietimas, socialinė apsauga, įskaitant sveikatos priežiūrą, socialinių lengvatų ir galimybių 
įsigyti visuomenei prieinamų prekių ir paslaugų, įskaitant būstą, taip pat galimybių teikti tas 
prekes ir paslaugas srityse. Pastaraisiais metais Komisija sustiprino jos įgyvendinimo 
stebėseną. Ypatingas dėmesys buvo skiriamas romų vaikų diskriminacijai švietimo srityje. 
2021 m. Komisija pateiks direktyvos taikymo ataskaitą!“ ir iki 2022 m. parengs visus 
galimus susijusius teisės aktus. Ataskaitoje bus įvertinta, ko reikėtų pasimokyti iš 
direktyvos įgyvendinimo, ir bus nustatytos bet kokios spragos: viena iš sričių, į kurią reikia 
konkrečiai atsižvelgti rengiant galimus naujus teisės aktus, yra teisėsauga!“. Ataskaita taip 
pat bus remiamasi stengiantis užtikrinti, kad pirmiausia būtų vykdomos tos pažeidimo 
nagrinėjimo procedūros, kurios daro didelį poveikį. 


Direktyvoje reikalaujama, kad visos valstybės narės paskirtų įstaigą, kuri teiktų 
nepriklausomą pagalbą diskriminacijos aukoms, skatintų lygybę, vykdytų nepriklausomus 
tyrimus ir teiktų nepriklausomas ataskaitas ir rekomendacijas. Šios lygybės įstaigos yra labai 
svarbios siekiant užtikrinti, kad diskriminuojami asmenys ir asmenų grupės galėtų 
visapusiškai naudotis savo teisėmis: jos turėtų galėti veiksmingai vykdyti joms pagal ES 
teisės aktus pavestas užduotis. Tačiau pagal ES teisę valstybėms narėms paliekama veiksmų 
laisvė dėl lygybės įstaigų įgaliojimų ir veikimo. Todėl nacionalinės lygybės įstaigos labai 
skiriasi; Komisija siekė šiuos skirtumus sumažinti 2018 m. parengdama rekomendaciją dėl 
lygybės įstaigoms taikomų standartų!'. Lygybės įstaigų vaidmuo ir nepriklausomumas, 
taip pat galimas poreikis parengti naujus teisės aktus siekiant sustiprinti šių įstaigų 
vaidmenį, bus svarbi 2021 m. ataskaitos tema. 


Komisija taip pat ragina valstybes nares sudaryti sąlygas strateginiam bylinėjimuisi'!š 
nacionaliniu lygmeniu remiantis Komisijos rekomendacija dėl lygybės įstaigoms taikomų 
standartų ir vadovaujantis savo nacionalinėmis procedūrinėmis taisyklėmis. Strateginis 
bylinėjimasis yra labai svarbus siekiant gerinti visuomenės informuotumą ir darant pažangą 
žmogaus teisių išaiškinimo ir apsaugos srityse. 


4 Tarybos direktyva 2000/43/EB. 

5 Ši ataskaita bus pateikta kartu su ataskaita dėl 2000 m. lapkričio 27 d. Tarybos direktyvos 2000/78/EB, 
nustatančios vienodo požiūrio užimtumo ir profesinėje srityje bendruosius pagrindus. 

Žr. 2.2 skirsnį apie kovą su teisėsaugos institucijų vykdoma diskriminacija. 

2018 m. birželio 22 d. Komisijos rekomendacija (ES) 2018/951 dėl lygybės įstaigoms taikomų standartų. 
Strateginis bylinėjimasis naudojamas pasirenkant tinkamas bylas („bandomąsias bylas“), kurios teikiamos 
teismui siekiant konkretaus rezultato. Siekiama, kad šie teismo procesai turėtų teigiamą platesnį poveikį 
teisės ir politikos formavimui, taip pat būtų sukurtas panašių bylų išvadų precedentas. 


Šiuo metu ES kovos su diskriminacija teisės aktai, be užimtumo, profesinės veiklos ir 
profesinio mokymo sričių, taikomi tik lyties ir rasinės ar etninės kilmės srityse”. 
Horizontalaus požiūrio, kuris apimtų visas diskriminacijos priežastis, nėra. Tam, kad būtų 
pašalintos apsaugos nuo visų formų diskriminacijos spragos, Komisija ir toliau skatins 
pažangą siekiant, kad Tarybai vieningai priimtu jos 2008 m. pasiūlymą dėl vienodo 
požiūrio į asmenis, nepaisant jų religijos ar tikėjimo, negalios, amžiaus ar seksualinės 
orientacijos, įgyvendinimo?", 


Pamatinis sprendimas dėl kovos su rasizmu ir ksenofobija ir kitos teisinės kovos su rasizmu 
priemonės 


Pamatinio sprendimo dėl kovos su rasizmu ir ksenofobija baudžiamosios teisės 
priemonėmis?! tikslas — užtikrinti, kad už sunkaus pobūdžio rasizmo ir ksenofobijos 
apraiškas būtų baudžiama  veiksmingomis,  proporcingomis ir atgrasančiomis 
baudžiamosiomis sankcijomis visoje ES. Veiksmingas šios priemonės įgyvendinimas yra 
labai svarbus siekiant užtikrinti, kad į neapykantos kurstymą ir neapykantos nusikaltimus 
būtų reaguojama veiksmingomis baudžiamosiomis priemonėmis ir kad būtų pripažįstamos 
nusikaltimų aukos ir joms būtų suteiktos veiksmingos teisių gynimo priemonės. Pamatinį 
sprendimą papildo Nusikaltimų aukų teisių direktyva”, kuria, bet kita ko, siekiama 
užtikrinti neapykantos nusikaltimų ir neapykantos kurstymo aukoms teisingumą, jų apsaugą 
ir paramą. 


Nuo 2014 m.” Komisija stebėjo, kaip pamatinis sprendimas perkeliamas į ES valstybių narių 
teisines sistemas. Didelį susirūpinimą tebekelia tai, ar nacionaliniuose baudžiamuosiuose 
kodeksuose tinkamai kriminalizuojamas neapykantos kurstymas ir neapykantos nusikaltimai. 
Komisija teiks pirmenybę tam, kad būtų užtikrinta, jog pamatinis sprendimas į nacionalinę 
teisę būtų perkeltas visapusiškai ir tinkamai, ir būtų įgyvendinamas visoje ES, visų pirma 
tais atvejais, kai neapykantą kurstančios retorikos apibrėžtis ar neapykantos nusikaltimų 
kriminalizavimas nebus tinkamai perkeltas į nacionalinę teisę, ir prireikus taikys pažeidimo 
nagrinėjimo procedūrą. 


Rasizmas taip pat jaučiamas internete. Pamatiniame sprendime reikalaujama, kad valstybės 
narės kriminalizuotų viešą smurto ar neapykantos dėl odos spalvos, religijos, kilmės arba 
tautinės ar rasinės ar etninės kilmės kurstymą, įskaitant vykdomą internete. Tačiau neteisėtos 
neapykantos kurstančios retorikos internete toliau daugėja, o rasistinė neapykantą 


P 2000 m. birželio 29 d. Tarybos direktyva 2000/43/EB, įgyvendinanti vienodo požiūrio principą asmenims 
nepriklausomai nuo jų rasės arba etninės priklausomybės; 2004 m. gruodžio 13 d. Tarybos direktyva 
2004/113/EB, įgyvendinanti vienodo požiūrio į moteris ir vyrus principą dėl galimybės naudotis prekėmis 
bei paslaugomis ir prekių tiekimo bei paslaugų teikimo. 

KOM(2008) 426 galutinis. 

2008 m. lapkričio 28 d. Tarybos pamatinis sprendimas 2008/913/TVR dėl kovos su tam tikromis rasizmo ir 
ksenofobijos formomis bei apraiškomis baudžiamosios teisės priemonėmis. Tam reikia, kad valstybės narės 
kriminalizuotų viešą smurto ar neapykantos dėl rasės, odos spalvos, religijos, kilmės arba tautinės ar etninės 
kilmės kurstymą (įskaitant internete). 

Direktyva 2012/29/ES reikalaujama, kad valstybės narės užtikrintų sąžiningą ir nediskriminacinį požiūrį į 
nusikaltimų aukas, ypatingą dėmesį skiriant nusikaltimų, įvykdytų šališkumo ar diskriminacijos motyvais, 
aukoms. Dėl Nusikaltimų aukų direktyvos ir teikiamos apsaugos nuo neapykantos nusikaltimų sąsajų žr. 
2017 m. dokumentą dėl paramos aukoms pagrindinių principų; 
http://ec.europa.eu/newsroom/just/document.cfm?doc id=48874. 

2014 m. gruodžio 1 d. Komisijai suteikti įgaliojimai prižiūrėti valstybių narių vykdomą pamatinių 
sprendimų, įskaitant šį sprendimą, perkėlimą į nacionalinę teisę. Taip pat žr. 2014 m. Komisijos ataskaitą 
Europos Parlamentui ir Tarybai dėl Tarybos pamatinio sprendimo 2008/913/TVR dėl kovos su tam tikromis 
rasizmo ir ksenofobijos formomis ir apraiškomis baudžiamosios teisės priemonėmis įgyvendinimo 
(COM(2014) 27 final). 

kurstanti retorika yra dažna?“. Prieš ketverius metus Komisija paskelbė Kovos su neapykantos 
kurstymu internete elgesio kodeksą, pagal kurį informacinių technologijų (IT) platformos 
savanoriškai įsipareigojo peržiūrėti ir prireikus pašalinti neapykantą kurstančios kalbos 
turinį??. Iš penktojo kodekso įvertinimo matyti, kad pasiekta didelė pažanga šalinant 
neapykantą kurstančią retoriką internete??, tačiau platformos dar turi tobulėti skaidrumo ir 
naudotojams teikiamos grįžtamosios informacijos srityse. Komisija ir toliau bendradarbiaus 
su IT bendrovėmis ir sieks bendradarbiauti su kitomis socialinės žiniasklaidos platformomis, 
įskaitant tas, kuriomis daugiausia naudojasi vaikai ir paaugliai, taip pat toliau skatins imtis 
praktinių veiksmų kovojant su neapykantą kurstančia retorika internete ir skatinant įvairovės 
pripažinimą. 

Kitas žingsnis bus skaitmeninių paslaugų aktas, kuris padidins ir suvienodins interneto 
platformų ir informacinių paslaugų teikėjų atsakomybę ir sugriežtins platformų skelbiamo 
turinio politikos priežiūrą ES”. Nagrinėjamos galimybės, be kita ko, yra įpareigojimai 
nustatyti pranešimų ir veiksmų sistemas, taip pat ataskaitų teikimo ir skaidrumo 
įpareigojimai, kuriais platformos būtų įpareigotos teikti informaciją apie tai, kaip jos kovoja 
su neteisėtų turiniu, įskaitant neapykantą kurstančią retoriką. Tai ne tik skatins turinio 
moderavimo politiką, kuri saugo saviraiškos laisvę internete, bet ir sudarys pagrindą rinkti 
duomenis apie rasistinės neapykantą kurstančios retorikos internete mastą ir rūšis, o tai padės 
pilietinei visuomenei ir politikos formuotojams formuoti politiką, kuria būtų veiksmingai 
kovojama su rasizmu. 


ES interneto forume Komisija bendradarbiauja su valstybėmis narėmis ir interneto 
bendrovėmis dėl draudžiamų smurtinių ekstremistinių simbolių ir grupuočių orientacinio 
sąrašo, kuriuo būtų savanoriškai naudojamasi formuojant turinio moderavimo politiką. Jis 
turėtų būti pristatytas 2020 m. gruodžio mėn. ES interneto forumo ministrų susitikime. 


Audiovizualinės žiniasklaidos paslaugų direktyvoje?* nustatyti reikalavimai, kuriais 
audiovizualinės žiniasklaidos paslaugų ir dalijimosi vaizdo medžiaga platformų naudotojai 
saugomi nuo smurto ar neapykantos kurstymo, taip pat nuo diskriminuojančių 
audiovizualinių reklaminių pranešimų. Ja taip pat dalijimosi vaizdo medžiaga platformos 
įpareigojamos imtis tinkamų priemonių, kad apsaugotų naudotojus nuo rasistinio ir 
ksenofobinio turinio. 


Reikėtų pabrėžti, kad bet kokiomis priemonėmis, kuriomis ribojama teisė į saviraiškos laisvę, 
turi būti paisoma Pagrindinių teisių chartijos 11 ir 52 straipsniuose nustatytų reikalavimų, kai 
jie taikomi, ir valstybių narių konstitucinės tradicijos. 

2016 m. atliktas „Eurobarometro“ tyrimas parodė, kad beveik pusė internetinėse diskusijose dalyvaujančių 
žmonių abejoja, ar įsitraukti į tokias diskusijas dėl neapykantos ir grasinimų: https://ec.europa.eu/digital- 
single-market/en/news/media-pluralism-and-democracy-special-eurobarometer-452 

Įgyvendinant elgesio kodeksą įgyta patirtis buvo naudinga Komisijai rengiant 2018 m. kovo 1d. 
rekomendaciją dėl veiksmingų kovos su neteisėtu turiniu internete priemonių (C(2018) 1177). 

Iš naujausios 2020 m. birželio mėn. Komisijos paskelbtos stebėsenos ataskaitos rezultatų matyti, kad IT 
bendrovės per 24 valandas įvertinta 90 proc. pažymėto turinio ir pašalina 71 proc. turinio, kuris laikomas 
neapykantą kurstančia retorika. Daugiau informacijos, be kita ko, apie neapykantos, apie kurią pranešta, 
priežastis, pateikta adresu https://ec.europa.eu/info/sites/info/files/codeofconduct 2020 factsheet 12.pdf 
Komunikatas „Europos skaitmeninės ateities formavimas“ (COM(2020) 67). 

2018 m. lapkričio 14 d. Direktyva (ES) 2018/1808, kuria, atsižvelgiant į kintančias realijas, iš dalies keičiama 
Direktyva 2010/13/ES dėl valstybių narių įstatymuose ir kituose teisės aktuose išdėstytų tam tikrų nuostatų, 
susijusių su audiovizualinės žiniasklaidos paslaugų teikimo, derinimo (Audiovizualinės žiniasklaidos 
paslaugų direktyva). Direktyvoje raginama naudoti bendrą reguliavimą ir savireguliavimą, kiek tai leidžiama 
valstybių narių teisinėse sistemose. 


25 


2 


a 


27 
2 


=] 


Komisija: 

- 2021 m. pateiks Rasinės lygybės direktyvos įgyvendinimo ataskaitą; 

- iki 2022 m. pristatys teisės aktus, reikalingus trūkumams pašalinti, įskaitant lygybės 
įstaigų vaidmeniui ir nepriklausomumui sustiprinti; 

- užtikrins, kad pamatinis sprendimas dėl rasizmo ir ksenofobijos būtų visapusiškai ir 
tinkamai perkeltas į visos ES nacionalinę teisę, be kita ko, taikydama pažeidimo 
nagrinėjimo procedūrą. 


Komisija ragina valstybes nares: 


- užtikrinti, kad ES teisė būtų visiškai perkelta į nacionalinę teisę ir tinkamai taikoma 
valstybėse narėse; 

- skubiai pasiekti susitarimą dėl 2008 m. Komisijos pasiūlymo dėl vienodo požiūrio į 
asmenis, nepaisant jų religijos ar tikėjimo, negalios, amžiaus ar seksualinės orientacijos, 
įgyvendinimo. 


2.2. Ne vien ES teisės aktai — daugiau pastangų kovojant su rasizmu kasdieniame 
gyvenime 


Kova su teisėsaugos institucijų vykdoma diskriminacija 


Veiksmingas tvarkos palaikymas ir pagarba žmogaus teisėms papildo vienas kitą. 
Teisėsaugos institucijos yra pagrindiniai subjektai, užtikrinantys, kad būtų laikomasi įstatymų 
ir būtų užtikrintas saugumas. Kovojant su rasizmu labai svarbu pripažinti įvairovę ir užtikrinti 
sąžiningą teisėsaugą. Tačiau pranešimai apie diskriminaciją nėra naujovė: FRA į savo tyrimą 
įtraukė neteisėtą profiliavimą ir policijos veiksmus”. Tokia diskriminacija gali pakenkti 
pasitikėjimui valdžios institucijomis ir lemti kitus neigiamus padarinius, tokius kaip 
nepakankamas pranešimas apie nusikaltimus ir priešinimasis valdžios institucijoms. 


ES agentūros, tokios kaip FRA ir Teisėsaugos mokymo agentūra (CEPOL) jau skyrė daug 
išteklių“? tam, kad sustiprintų valstybių narių pajėgumus užtikrinant, kad valstybės subjektai 
laikytųsi pagrindinių teisių ir principų, visų pirma nediskriminavimo srityje. Tarptautinės 
organizacijos taip pat prisidėjo prie šio tikslo įgyvendinimo*?!. 

Profiliavimą paprastai ir teisėtai teisėsaugos pareigūnai naudoja siekdami užkirsti kelią 
nusikalstamai veikai, ją tirti ir už ją patraukti baudžiamojon atsakomybėn. Tačiau 
profiliavimas, dėl kurio atsiranda diskriminacija? remiantis tam tikrų kategorijų asmens 
duomenimis, tokiais kaip duomenys apie rasinę ar etninę kilmę, yra neteisėtas“?. 2020 m. 

Antrasis Europos Sąjungos mažumų ir diskriminacijos tyrimas — pagrindiniai rezultatai (2017 m.). 

Žr., pavyzdžiui, išteklių ir iniciatyvų, kuriomis remiamos mokymo programos neapykantos nusikaltimų 
srityje ES valstybėse narės, apžvalgą adresu http://ec.europa.eu/newsroom/document.cfm?doc id=43147 
Europos Taryba; ESBO Demokratinių institucijų ir žmogaus teisių biuras. 

Profiliavimas — tai žmonių skirstymas į kategorijas pagal jų (suvokiamas) asmenines savybes, kurios gali 
būti ir rasinė ar etninė kilmė, odos spalva, religija ar tautybė. Policijos pareigūnai gali atsižvelgti į šias 
savybes sulaikydami asmenį, tačiau jie negali naudoti nei vienos iš šių savybių kaip vienintelio ar 
pagrindinio kriterijaus asmeniui sulaikyti. Profiliavimas, grindžiamas tik arba daugiausia viena ar daugiau 
saugomų savybių, yra tiesioginė diskriminacija ir todėl pažeidžia asmens teises ir laisves ir yra neteisėtas 
(FRA (2018 m.) Neteisėto profiliavimo prevencija dabar ir ateityje. Vadovas). 

2016m. balandžio 27 d. Direktyvos (ES) 2016/680 dėl fizinių asmenų apsaugos kompetentingoms 
institucijoms tvarkant asmens duomenis nusikalstamų veikų prevencijos, tyrimo, atskleidimo ar baudžiamojo 
persekiojimo už jas arba bausmių vykdymo tikslais 11 straipsnio 3 dalis. 

liepos mėn. Europos Tarybos Europos komisija kovai su rasizmu ir netolerancija (ECRI) 
34 


konkrečiai įspėjo dėl rasinio profiliavimo““. 
Pasitelkdama Kovos su rasizmu, ksenofobija ir kitų formų netolerancija aukšto lygio grupę 
Komisija rems valstybių narių pastangas užkirsti kelią diskriminaciniam požiūriui teisėsaugos 
srityje, plėtoti įgūdžius, reikalingus tiriant neapykantos nusikaltimus ir patraukiant 
baudžiamojon atsakomybėn už juos, ir užtikrinti sąžiningą ir tinkamą požiūrį į aukas“?. Be 
kita ko, bus sudarytas pagrindinių spragų ir poreikių ES valstybėse narėse žemėlapis ir bus 
vykdomi mokymai neapykantos nusikaltimų aptikimo ir patraukimo baudžiamojon 
atsakomybėn už juos srityse. FRA bus paprašyta surinkti ir išplatinti gerosios patirties 
pavyzdžius, kuriais skatinamas sąžiningas tvarkos palaikymas, remiantis esamu mokymo 
vadovu“? ir neteisėto profiliavimo prevencijos gairėmis”. Agentūra taip pat turėtų toliau 
rinkti ir skelbti duomenis apie policijos požiūrį į mažumas. CEPOL turėtų paspartinti darbą 
rengiant išsamią mokymo medžiagą apie žmogaus teises, etiką ir rasizmą, ir gerinti vidutinio 
rango ir vyresniųjų policijos pareigūnų ir teisėsaugos atstovų informuotumą apie sąžiningą ir 
įtraukų viešosios tvarkos palaikymą“*. 


Nepakankamas pranešimas apie neapykantos nusikaltimus rasistiniais motyvais?’ yra didelė 
kliūtis teisėsaugai ir politikos formavimui. Naujausioje ES aukų teisių strategijoje“? 
pripažįstama, kad nusikaltimų aukos, priklausančios palankių sąlygų neturinčioms arba 
pažeidžiamoms bendruomenėms ar mažumoms, gali menkai pasitikėti valdžios institucijomis, 
o tai užkerta joms kelią pranešti apie nusikaltimus. Saugi aplinka aukoms pranešti apie 
nusikaltimus yra vienas iš penkių pagrindinių strategijos prioritetų. Teisėsaugos tarnybų 
darbuotojų įvairovė ir įtraukus viešosios tvarkos palaikymas gali padidinti pasitikėjimą 
teisėsaugos institucijomis ir taip pagerinti pranešimą apie nusikaltimus. ECRI primygtinai 
ragino valstybes nares parengti įdarbinimo tvarką, kuri užtikrintų, kad policijos darbuotojų 
sudėtis atspindėtų gyventojų įvairovę, taip pat sukurti policijos ir mažumų grupių atstovų 
dialogo sistemas. Pasitikėjimas ir užtikrintumas yra labai svarbu siekiant stiprinti visų 
bendradarbiavimą ir didinti teisėsaugos veiksmingumą. Esama darbo grupė neapykantos 
nusikaltimų registravimo, duomenų rinkimo ir skatinimo apie juos pranešti klausimais 
parengs pagrindinius orientacinius principus, kaip skatinti aukas pranešti apie 
neapykantos nusikaltimus, o FRA 2021 m. paskelbs ataskaitą dėl skatinimo pranešti apie 
neapykantos nusikaltimus. 


Sauga ir saugumas 


Kai kurios valstybės narės ėmėsi veiksmų, kuriais draudžiamos rasistinės grupuotės ir jų 
simboliai, dažnai pagal teisės aktus, reglamentuojančius neapykantos nusikaltimus, 
neapykantą kurstančią retoriką ar terorizmą, arba yra nustačiusios baudžiamąsias sankcijas, 


34 Žr. https:/www.coe.int/en/web/european-commission-against-racism-and-intolerance/-/ecri-warns-against- 
racial-profiling-in-policing-and-calls-for-a-systemic-response-to-address-racism-in-all-areas 

Visų pirma laikydamasi naujos darbo krypties, kurią parengė Komisijos darbo grupė mokymo apie 
neapykantos nusikaltimus ir nacionalinių teisėsaugos institucijų pajėgumų stiprinimo klausimais. 

FRA (2013 m.), Pagrindinių teisių dėstymas policijos pareigūnams. Policijos dėstytojų vadovas. 

FRA (2018 m.), Neteisėto profiliavimo prevencija dabar ir ateityje. Vadovas. 

Pavyzdžiui, Europos policijos vadovų suvažiavimas. CEPOL taip pat galėtų organizuoti vidutinio rango 
policijos pareigūnų ir būsimų vadovų vasaros mokyklą. 

Remiantis Antrojo Europos Sąjungos mažumų ir diskriminacijos tyrimo pagrindiniais rezultatais (2017 m.), 
28 proc. respondentų, patyrusių fizinius išpuolius dėl neapykantos, apie naujausią smurto dėl neapykantos 
atvejį per penkerius metus iki tyrimo pranešė policijai ar kitai organizacijai ar tarnybai. FRA tyrimuose 
nustatytos nepakankamo pranešimo priežastys, be kita ko, yra tai, kad asmenys mano, jog pranešus niekas 
nepasikeis (34 proc.) arba jie nepasitiki policija ar jos bijo (28 proc.). FRA (2018 m.), „Būti juodaodžiu ES“. 
40 COM(2020) 258 final. 

susijusias su nusikaltimų žmogiškumui ir (arba) nacistinio ir fašistinio laikotarpio neigimu, 
taip pat teroristinių grupuočių propaganda. Komisija bendradarbiaus su valstybėmis narėmis 
siekdama geresnio supratimo, kaip kovoti su smurtinėmis ekstremistų grupuotėmis. Viena iš 
priemonių — nacionalinio atsako į smurtinį ekstremizmą veiksmų planas, kuris bus 
pristatytas atitinkamoms Tarybos darbo grupėms 2020 m. lapkričio mėn. Bendradarbiaujant 
su valstybėmis narėmis bus toliau nustatomos spragos, geriausia patirtis ir rekomendacijos 
dėl kovos su smurtinio ekstremizmu ir jos bus pristatytos 2021 m. pradžioje. 


Turi būti užtikrinta geresnė vietų, kuriose renkasi žmonės, apsauga. Nors tai visų pirma 
valstybių narių uždavinys, Komisija sustiprino savo pastangas pagal 2017 m. viešųjų erdvių 
apsaugos rėmimo planą“!. Pastaraisiais metais Europoje ir visame pasaulyje keleto 
teroristinių išpuolių, kurie dažnai buvo motyvuoti rasistine neapykanta, taikiniais tapo 
žmonės religinių apeigų vietose“?. Saugumo sąjungos strategijoje“ paaiškinta, kaip 
Komisija bendradarbiaus su privačiuoju sektoriumi ir regionų bei vietos valdžios 
institucijomis, kad kuo labiau sumažintų pavojų žmonėms viešosiose erdvėse. 


Su naujomis technologijomis susiję pavojai 


Viena iš daugelio skaitmeninės pertvarkos ir naujų technologijų plėtros teikiamų galimybių 
yra tai, kad jos gali būti naudojamos kovai su rasizmu stiprinti. Tačiau jei jos nebus 
pakankamai ir tinkamai apibrėžtos, taip pat gali kilti naujų problemų, susijusių su rasine 
lygybe ir nediskriminavimu ir apskritai galimybių lygybe. Komisijos Baltojoje knygoje dėl 
dirbtinio intelekto“ nustatyta, kaip tam tikri šios sparčiai besivystančios technologijos 
panaudojimo būdai gali kelti tam tikrą pavojų. Algoritmų naudojimas gali įtvirtinti ar net 
paskatinti rasinį šališkumą, jei duomenys algoritmams rengti neatspindi ES visuomenės 
įvairovės. 


Pavyzdžiui, tyrimai parodė, kad dirbtiniu intelektu grindžiami veido atpažinimo algoritmai 
gali labai klaidingai klasifikuoti juos naudojant tam tikrose demografinėse grupėse, tokiose 
kaip moterų grupė ir rasinėms ar etninėms mažumoms priklausančių asmenų grupė“. Dėl to 
rezultatai gali būti šališki ir galiausiai atsirasti diskriminacija“?. Komisija ir agentūra eu-LISA 
siekia, kad veido atpažinimo technologijos būtų naudojamos ES nuosavose IT sistemose 
sienų valdymo ir saugumo srityse“". 


ES duomenų apsaugos taisyklės jau apima tam tikras apsaugos priemones, susijusias su 
biometrinių duomenų tvarkymu siekiant konkrečiai nustatyti fizinio asmens tapatybę. 
Būsimame pasiūlyme dėl horizontaliosios teisės aktų sistemos dirbtinio intelekto srityje 
bus konkrečiai sprendžiamas šališkumo ir diskriminacijos pavojus, glūdintis dirbtinio 
intelekto sistemose. Numatoma, kad bus pasiūlyti konkretūs mokymo duomenų rinkinių ir 


4- COM(2017) 612 final. Komisija sudaro sąlygas keistis gerąja patirtimi ES viešųjų erdvių apsaugos forume ir 
finansuoja viešųjų erdvių apsaugą. 

* Pavyzdžiui, 2019 m. kovo mėn. įvykdyti išpuoliai mečetėje Kraistčerče (Naujoji Zelandija), 2019 m. 
balandžio mėn. įvykdyti išpuoliai bažnyčiose Šri Lankoje ar 2019 m. spalio mėn. įvykdytas šaudymas 
sinagogoje Halės mieste (Vokietija). 

* COM(2020) 605 final. 

Komisijos Baltoji knyga „Dirbtinis intelektas. Europos požiūris į kompetenciją ir pasitikėjimą“ 
(COM(2020) 65 final). 

Žr. „Gender Shades: Intersectional Accuracy Disparities in Commercial Gender Classification“ („Lyties 
atspalviai. Tarpsektoriniai tikslumo skirtumai komercinėje lyčių klasifikacijoje“). 

* Žr. FRA „Veido atpažinimo technologijos.Pagrindinių teisių klausimai teisėsaugos kontekste“. 

* Bus grindžiama Jungtinio tyrimų centro atliekamų darbu. Visų pirma bus parengtas protokolas būsimai 
bendrai biometrijos sistemai, įgyvendinant atvykimo ir išvykimo sistemą, ir vėlesniame etape bus pradėtas 
taikyti ir Šengeno informacinei sistemai. 


bandymo procedūrų kokybės reikalavimai, susiję su šališkumo nustatymu ir ištaisymu, kurie 
padės anksti užkirsti kelią neigiamam diskriminaciniam poveikiui ir užtikrins nuolatinę 
stebėseną ir budrumą dėl to, ar laikomasi galiojančių kokybės teisės aktų per visą dirbtinio 
intelekto gyvavimo ciklą. Nuotolinis biometrinis tapatybės nustatymas ir kitos invazinės 
sekimo technologijos galėtų būti laikomos vienomis iš didelės rizikos dirbtinio intelekto 
prietaikų, kurios turėtų atitikti konkrečius reikalavimus ir kurioms turėtų būti taikomas ex 
ante atitikties vertinimas. 


Užimtumas, švietimas, sveikata ir būsto sektorius 


Nors kovos su diskriminacija teisinė sistema pažangi, galimybės įsidarbinti, įgyti 
išsilavinimą, gauti sveikatos priežiūros paslaugas ir apsirūpinti būstu tebėra nelygios, taigi 
teisės aktai turi būti grindžiami politikos priemonėmis. Tais atvejais, kai teisinės apsaugos 
nepakanka, Komisija kovos su rasizmu įgyvendindama politiką ir finansuodama programas. 


Europos socialinių teisių ramsčiu siekiama užtikrinti teisingumą kiekvieno piliečio 
kasdieniame gyvenime, nesvarbu, ar jis mokosi, dirba, ieško darbo ar yra pensininkas; kad ir 
kur jis begyventų — mieste arba kaimo vietovėje; nepriklausomai nuo asmeninių savybių, 
įskaitant rasinę ar etninę kilmę. Europos socialinių teisių ramsčio veiksmų planas — jį 
Komisija turėtų pristatyti 2021 m. — toliau rems lygybę darbo rinkoje, įskaitant rasinėms ar 
etninėms mažumoms priklausančių žmonių atžvilgiu“?. Taip pat 2021 m. Komisija pristatys 
vaiko garantijų sistemą, kurios tikslas — užtikrinti geresnę visų vaikų, kuriems reikia 
pagalbos, socialinę įtrauktį ir užtikrinti jų galimybes gauti pagrindines paslaugas. 


Klestinti socialinė Europa — mūsų visų reikalas. Tačiau COVID-19 krizė atskleidė ar net 
padidino nelygybę. Visapusiškai pasinaudodama priemonės „Next Generation EU“ ir 
techninės paramos priemonės teikiamomis galimybėmis vykdant struktūrines reformas 
Komisija bendradarbiaus su valstybėmis narėmis, kad užtikrintų, jog parama tokiose srityse 
kaip darbo rinka, švietimas ir mokymas, socialinė apsauga, sveikatos priežiūra ir būsto 
sektorius padėtų kurti lygybę. 


2021-2027 m. programavimo laikotarpiu ES lėšomis bus remiamos valstybių narių pastangos 
skatinti socialinę įtrauktį“? užtikrinant lygias galimybes visiems ir kovojant su diskriminacija. 
ES lėšomis bus skatinama infrastruktūros plėtra ir vienodos galimybės visiems, visų pirma 
palankių sąlygų neturinčių asmenų grupėms, patekti į darbo rinką, gauti sveikatos ir socialinę 
priežiūrą, įsigyti būstą ir naudotis kokybiškomis, nesegreguotomis ir įtraukiomis paslaugomis 
švietimo ir mokymo srityje. 


- Užimtumas 


Užimtumo srityje diskriminacijos draudimas taikomas diskriminacijai dėl lyties, rasinės ar 
etninės kilmės, negalios, amžiaus, seksualinės orientacijos ir religijos ar tikėjimo. Nepaisant 
to, diskriminacija darbe arba ieškant darbo yra plačiai paplitusi; ji gali būti įvairių formų ir 
jos poveikis tam tikroms asmenų grupėms gali būti didesnis nei kitoms??. Pavyzdžiui, Afrikos 
kilmės asmenys patiria ypač didelį atotrūkį tarp savo darbo ir išsilavinimo lygio — tretinio 


48 Komunikatas „Tvirta socialinė Europa teisingai pertvarkai užtikrinti“ (COM(2020) 14 final). 

4 Visų pirma „Europos socialinis fondas +“ (ESF+) ir Europos regioninės plėtros fondas (ERPF). Pagal 
pasiūlymą dėl ESF+ valstybės narės turi skirti bent 25 proc. ESF+ lėšų socialinės įtraukties skatinimo 
priemonėms ir priemonėms, skirtoms tiems, kuriems jų labiausiai reikia. Taip pat nustatytas bendras tikslas 
skirti 4 proc. lėšų labiausiai pažeidžiamiems asmenims remti. Be ESF+ konkretaus tikslo, marginalizuotų 
bendruomenių integravimui gali būti naudojamos kelios kitos ES finansavimo priemonės. 

5 Žr. FRA (2017a) ir FRA (2017b). Pavyzdžiui, paklausti apie savo patirtį per 12 mėnesių iki tyrimo, 13 proc. 
respondentų musulmonų atsakė, jog jie jautėsi diskriminuojami ieškodami darbo. Panašią diskriminavimo 
patirtį ieškant darbo turėjo 16 proc. romų ir 15 proc. Šiaurės Afrikos kilmės asmenų. 

mokslo laipsnį turintys šios grupės asmenys gauna mažesnį darbo užmokestį, palyginti su 
kitais gyventojais?!. Yra įrodymų, kad kandidatai, kurie savo gyvenimo aprašyme aiškiai 
nurodo, kad yra musulmonai, rečiau kviečiami į pokalbius dėl darbo, palyginti su lygiavertę 
kvalifikaciją turinčiai kandidatais, kurių gyvenimo aprašymai religijos požiūriu yra 
neutralūs??. Taip pat gerokai daugiau Šiaurės Afrikos kilmės, Afrikos kilmės ar romų 
bendruomenių jaunimo nedirba, nesimoko ir nedalyvauja mokymuose, palyginti su kitais 
gyventojais’. Tikėtina, kad problemos gilės dėl COVID-19 krizės, nes ekonomikos 
nuosmukis turi tendenciją didinti nelygybę. Šiuo atžvilgiu labai svarbu visapusiškai 
įgyvendinti esamas teisines priemones ir užtikrinti jų vykdymą. Europos socialinių teisių 
ramsčio veiksmų planas taip pat padės geriau spręsti diskriminacijos problemą užimtumo 
srityje. 


Be to, tinkamų įgūdžių turėjimas reiškia galimybę lengviau susirasti darbą, likti darbe ir keisti 
profesinę veiklą. Tam reikia, kad visi, nepaisant rasinės ar etninės kilmės, taip pat kitų 
diskriminacijos priežasčių, galėtų vienodomis sąlygomis naudotis papildomomis įgūdžių 
tobulinimo galimybėmis. Komisija neseniai priėmė Europos įgūdžių darbotvarkę“*, kurios 
kertinis akmuo yra socialinis teisingumas, taip pat Tarybos rekomendaciją dėl profesinio 
rengimo ir mokymo (PRM), kurioje raginama, kad PRM programos būtų įtraukios 
pažeidžiamų asmenų grupių atžvilgiu, įskaitant rasinėms ar etninėms mažumoms 
priklausančius jaunuolius??. Palankių sąlygų neturinčių asmenų grupių jaunuoliai, tokie kaip 
rasinėms ar etninėms mažumoms priklausantys jaunuoliai arba jaunuoliai migrantai, susiduria 
su papildomomis kliūtimis patekti į darbo rinką. Patobulintoje Jaunimo garantijų 
iniciatyvoje pripažįstama ši problema ir valstybėms narėms rekomenduojama gerinti 
labiausiai pažeidžiamų jaunuolių informavimą ir skirti pakankamai dėmesio visų formų 
diskriminacijai“?. Europos valstybinių užimtumo tarnybų tinklas (VUT) išnagrinės 
požiūrius į nediskriminavimą valstybinėse užimtumo tarnybose visoje ES ir tuo remdamasi 
skatins abipusį mokymąsi”. Socialinės įmonės ir apskritai socialinė ekonomika taip pat gali 
būti judėjimo prieš rasinę nelygybę priešaky, o jų vaidmuo bus aptartas Europos socialinės 
ekonomikos veiksmų plane, kurį Komisija pristatys 2021 m. 
- Švietimas 

Remiantis Rasinės lygybės direktyva, visos rasinės ar etninės kilmės vaikai turi turėti 
vienodas galimybes įgyti išsilavinimą. Mokytojai turi būti parengti dirbti su visais vaikais ir 
atsižvelgti 1 įvairios kilmės vaikų poreikius, įskaitant klausimus, susijusius su rasine 
diskriminacija. Mokyklos turėtų būti saugios, jose neturėtų būti patyčių, rasizmo ir 
diskriminacijos. Vaikai turėtų būti anksti mokomi apie lygybę, pagarbą ir įtrauktį, jie turėtų 


turėti galimybes skatinti šias vertybes su savo bendraamžiais ir savo bendruomenėse **. 


31 FRA (2018 m.), „Būti juodaodžiu ES“. 

Žr. programos „Horizontas 2020“ tyrimų projektą „Augimas, lygios galimybės, migracija ir rinkos“ 
(GEMM) http://gemm2020.eu/ 

Pavyzdžiui, iki 76 proc. Afrikos kilmės Austrijoje gyvenančių jaunuolių nedirba, nesimoko ir nedalyvauja 
mokymuose, palyginti su 8 proc. kitų gyventojų (FRA (2018 m.) „Būti juodaodžiu ES“). 

Komunikatas „Europos įgūdžių darbotvarkė, kuria siekiama tvaraus konkurencingumo, socialinio 
sąžiningumo ir atsparumo“ (COM(2020) 274 final). 

5 COM(2020) 275 final. 

Pasiūlymas dėl Tarybos rekomendacijos „Tiltas į darbo rinką. Sustiprinta Jaunimo garantijų iniciatyva“ 
(COM(2020) 277 final). 

Komunikatas „Jaunimo užimtumo rėmimas. Tiltas jaunai kartai į darbo rinką“ (COM(2020) 276 final). 
https://rm.coe.int/ecri-general-policy-recommendation-no-10-key-topics-combating-racism-a/16808b7517. 

Atsakomybė už švietimo ir mokymo sistemų turinį ir organizavimą tenka valstybėms narėms, 
tačiau įtraukaus švietimo stiprinimas yra vienas iš ES bendradarbiavimo prioritetų. Įtrauktis ir 
teisingumas švietimo srityje bus vienas iš prioritetinių Europos švietimo erdvės aspektų. Šis 
reikalavimas dėl įtraukties ir teisingumo taip pat taikomas skaitmeninio mokymosi ir 
švietimo srityje pagal atnaujintą skaitmeninio švietimo veiksmų planą, kuris bus pristatytas 
šiais metais. 2021 m. Komisija pristatys išsamią vaiko teisių strategiją, kurioje taip pat bus 
numatyti kovos su rasizmu ir diskriminacija veiksmai. Mokyklų vaidmuo padedant mažinti 
rasinių stereotipų atsiradimą ir išankstinį nusistatymą tarp vaikų yra labai svarbus. 


Jaunimas taip pat gali atlikti svarbų vaidmenį kovoje su rasizmu ir diskriminacija. Komisija, 
kartu su valstybėmis narėmis, įgyvendindama ES jaunimo dialogą, surinko Europos jaunuolių 
nuomones, o viso to rezultatas — 11 Europos jaunimo tikslų”. Juose pristatyta Europos vizija, 
pagal kurią jaunimui suteikiama galimybių visapusiškai realizuoti savo potencialą, skatinti 
lygybę ir įtraukią visuomenę. 


Programa „Erasmus+“ finansuojami projektai, kuriais prisidedama prie rasinėms ar 
etninėms mažumoms priklausančių asmenų integracijos“?. Europos solidarumo korpusas 
taip pat gali skatinti solidarumo veiklą, skirtą kovai su rasizmu ir diskriminacija, ir plataus 
masto dalyvavimą“!. Būsimomis programomis“? bus užtikrinta, kad būtų dedamos pastangos 
skatinti socialinę įtrauktį ir geriau informuoti mažiau galimybių turinčius asmenis, be kita ko, 
mažinant kliūtis, trukdančias nepakankamai atstovaujamoms grupėms ir mažumoms 
pasinaudoti programų teikiamomis galimybėmis, taip pat aprūpinant projektų organizatorius 
ir dalyvius priemonėmis taktiškai bendrauti su skirtingos kilmės asmenimis. 


Informacijos apie radikalizaciją tinklas“? padės mokytojams, socialiniams pedagogams ir 
visų amžiaus grupių plačiajai visuomenei sprendžiant poliarizuojančių diskusijų ir 
stigmatizuojančios kalbos klasėse problemą. 


- Sveikata 


COVID-19 krizė išryškino% esamos nelygybės sveikatos priežiūros srityje pasekmes, nuo 
kurių kenčia rasinėms ar etninėms mažumoms priklausantys asmenys“?. Rasizmas traumuoja 
ir todėl gali pakenkti asmenų psichinei sveikatai. Naująja programa „ES — sveikatos labui“ 
ir Europos kovos su vėžiu planu bus sprendžiama nelygybės sveikatos srityje problema 
atsižvelgiant 1 konkrečius skirtingų grupių poreikius. Sveikatos priežiūros specialistų 
keitimasis geriausia patirtimi visoje ES ir diskusijos su pacientų organizacijomis ir pilietine 
visuomene padės užtikrinti į pacientus orientuotą požiūrį, kuris apima specifinius rasinėms ar 
etninėms mažumoms priklausančių asmenų poreikius. ES sveikatos politikos platforma““ 


*  https://ec.europa.eu/youth/policy/youth-strategy/youthgoals ;jie yra įtraukti į 2019-2027 m. ES jaunimo 


strategiją. 

„Erasmus+“ nuo 2014 m. parėmė apie 26 000 projektų (kuriuose dalyvavo daugiau kaip 708 000 dalyvių), 
susijusių su tokiomis temomis kaip lygybė ir nediskriminavimas, kultūrų / religijų dialogas ir įtrauktis. 

Nuo 2018 m. Europos solidarumo korpusas parėmė 2 100 projektų šiomis temomis, ir juose dalyvavo 
daugiau kaip 14 500 jaunuolių. 

Strategija apims visas švietimo, mokymo, jaunimo ir sporto sritis. Ji bus įgyvendinama visu būsimų 
„Erasmus+“ ir Europos solidarumo korpuso programų įgyvendinimo laikotarpiu. 

Žr. https://ec.europa.eu/home-affairs/what-we-do/networks/radicalisation. awareness network/about-ran en. 
Žr. The COVID-19 pandemic: power and privilege, gentrification, and urban environmental justice in the 
global north, „Cities & Health and National Center for Immunization and Respiratory Diseases“ (NCIRD). 
Remiantis (FRA) EU-MIDIS II duomenimis, 50 metų ar vyresnės romų tautybės moterys savo sveikatos 
būklę nurodė kaip „prastą“ arba „labai prastą“; tokių moterų buvo beveik dvigubai daugiau nei ne romų 
tautybės moterų (atitinkamai 55 proc. ir 29 proc.). 

ES sveikatos politikos platforma (https://webgate.ec.europa.eu/hpt/) yra interaktyvi diskusijų visuomenės 
sveikatos klausimais skatinimo, žinių ir geriausios praktikos dalijimosi priemonė. Joje dalyvauja 7 000 

ypatingą dėmesį skirs rasine ar etnine kilme grindžiamos nelygybės mažinimui ir pilietinės 
visuomenės pasiūlymus perduos ES ir nacionalinio lygmens sveikatos politikos 
formuotojams. Komisijos sveikatos ugdymo, ligų prevencijos ir neužkrečiamųjų lygų 
valdymo iniciatyvinės grupės?" bus paprašyta atrinkti geriausią praktiką, susijusią su 
rasinėms ar etninėms mažumoms priklausančių asmenų įtraukimu į sveikatos prevencijos 
strategijas, kurios bus plečiamos teikiant ES biudžeto paramą. Šią veiklą taip pat galėtų 
papildyti pagal programą „Europos horizontas“ vykdomi papildomi mokslinių tyrimų 
projektai. Mokslinių tyrimų tema turėtų būti sveikatos socialiniai ir ekonominiai veiksniai 
rasės požiūriu. 
- Būsto sektorius 


Su rasine diskriminacija susiduriantiems asmenims kyla didesnė rizika gyventi prastomis 
būsto sąlygomis ir patirti segregaciją gyvenamosios vietos atžvilgiu“*. Diskriminacija būsto 
rinkoje“? didina segregaciją'? ir sukelia grandininį poveikį švietimo ar užimtumo galimybių 
atžvilgiu, taip pat vaikų turinčių šeimų atveju — didelį neigiamą poveikį vaikų vystymuisi. 


Nacionalinės ir vietos valdžios institucijos visų pirma atsakingos už priemones'!, kuriomis 
siekiama užkirsti kelią socialinei segregacijai ir segregacijai gyvenamosios vietos atžvilgiu"? 
ir (arba) spręsti tokios segregacijos problemą. Sanglaudos politikos fondai"? ir toliau bus 
pagrindinės priemonės 2021-2027 m. laikotarpiu remiant aprūpinimo nesegreguotu būstų 
veiksmus ir užtikrinant galimybes gauti įtraukias ir kokybiškas pagrindines paslaugas. 
Atitiktis ES pagrindinių teisių chartijai tebebus labai svarbi ir finansinė parama nebus 
teikiama jokiems veiksmams, kuriais prisidedama prie naujų segregacijos formų kūrimo. 
Komisijos iniciatyva „Renovacijos banga“ skatins efektyvų energijos vartojimą socialiniuose 
būstuose ir kituose mažesnių pajamų būstuose. 


Komisija: 
- užtikrins, kad dirbtinio intelekto srities teisės aktais būtų konkrečiai šalinamas 


šališkumo ir diskriminacijos pavojus, glūdintis dirbtinio intelekto sistemose; 
- naudos politikos priemones ir finansavimo programas kovodama su rasizmu ir 


registruotų nevyriausybinių organizacijų grupių ir suinteresuotųjų subjektų, kurie kviečiami dalytis 
informacija tarpusavyje ir su Komisija, telkti ekspertine žinias bendruose pareiškimuose ir platinti veiksmus 
plačiajai visuomenei. 
Žr. https://ec.europa.eu/health/non. communicable diseases/steeringgroup promotionprevention, It 
Europos Parlamento tyrimų tarnyba, „ES veiksmų nebuvimo kaina lygybės ir kovos su rasizmu ir 
ksenofobija srityje“. 
Remiantis FRA ataskaita „Būti juodaodžiu ES“, beveik pusė respondentų gyvena perpildytuose būstuose 
(45 proc.), palyginti su 17 proc. kitų gyventojų ES. Dešimtadalis respondentų (12 proc.) gyvena labai 
prastomis būsto sąlygomis, perpildytuose būstuose, kuriems būdingas kiauras stogas, puvinys sienose ar 
languose, nėra vonios /dušo ir vidaus tualeto, arba būstas pernelyg tamsus. 

Segregacijai būdinga tai, kad marginalizuotos grupės nariai fiziškai ir socialiai atskiriami nuo 
nemarginalizuotų grupių narių ir negali vienodai naudotis bendrosiomis, įtraukiomis ir kokybiškomis 

paslaugomis. Zr. 
http://ec.europa.eu/regional policy/sources/docgener/informat/2014/thematic guidance fiche segregation e 
n.pdf. 


" Tai gali būti įvairaus pobūdžio veiksmai, tokie kaip infrastruktūros plėtojimas viešųjų paslaugų, užimtumo, 


švietimo ir mokymo, sveikatos priežiūros ir aprūpinimo būstu paslaugų bei galių suteikimo bendruomenėms 
srityse. 

Marginalizuotas ir segreguotas bendruomenes galima nustatyti rengiant bendro teritorinių statistinių vienetų 
klasifikatoriaus (NUTS) 3 ir žemesnio lygmens skurdo žemėlapius. 

Europos regioninės plėtros fondas (ERPF), Sanglaudos fondas (SF) ir „Europos socialinis fondas +“ (ESF-+). 

diskriminacija, susijusia su galimybėmis įsidarbinti, įgyti išsilavinimą ir mokytis, gauti 
sveikatos priežiūros, socialinės apsaugos ir aprūpinimo būstu paslaugas; 

- užtikrins, kad būsimoje išsamioje vaiko teisių strategijoje būtų numatyti konkretūs 
kovos su rasizmu ir diskriminacija veiksmai. 


Komisija ragina valstybes nares: 


- dėti daugiau pastangų siekiant užkirsti kelią teisėsaugos institucijų diskriminaciniam 
elgesiui ir pagerinti pasitikėjimą teisėsaugos tarnybų darbu kovojant su neapykantos 
nusikaltimais; 

- suplanuoti nacionalinį atsaką į smurtinį ekstremizmą ir nustatyti kovos su juo spragas ir 
geriausią patirtį. 


FRA turėtų rinkti duomenis ir skleisti geriausią teisingo viešosios tvarkos palaikymo patirtį. 
CEPOL turėtų vykdyti veiksmingas mokymo programas. 


3. Struktūrinis rasizmas. Esminės problemos sprendimas 


Rasizmas dažnai yra giliai įsišaknijęs mūsų visuomenės istorijoje ir glaudžiai susijęs su jos 
kultūrinėmis šaknimis ir normomis. Jis gali atsispindėti tame, kaip veikia visuomenė, kaip 
paskirstoma galia ir kaip piliečiai bendrauja su valstybės ir viešojo sektoriaus įstaigomis. Jis 
gali būti nesąmoningas ir dažnai patiriamas nebūtinai dėl to, kad tiesiogiai mėginama tuos 
žmones atskirti, — paprasčiausiai gali būti neįvertinti su rasizmu susiduriančių žmonių 
interesai. Kadangi struktūrinio rasizmo poveikis gali būti toks pat stiprus ir žalingas, kaip ir 
buitinio rasizmo, reikia pripažinti jo egzistavimą ir spręsti jo problemą vykdant aktyvią 
politiką. Tarpsektorinė perspektyva padeda geriau suprasti struktūrinį rasizmą ir užtikrinti 
veiksmingesnį reagavimą. 


3.1. Politika, kuria siekiama padėtį pakeisti iš esmės 


Kova su stereotipais ir informuotumo apie istoriją didinimas 


Stereotipai gali būti įsišakniję per amžius, daryti ilgalaikį poveikį vyraujančioms nuostatoms 
ir būti linkę įsitvirtinti. Pernelyg dažnai stereotipus sustiprina socialinio susiskaldymo 
tendencija, dėl kurios mažumos atsiduria kitoje erdvėje nei dauguma, ne tik socialiniu 
požiūriu, bet ir fiziškai. 

Išankstines nuostatas ir stereotipus visų pirma galima šalinti pripažįstant istorines rasizmo 
priežastis. Kolonializmas, vergija ir Holokaustas yra mūsų istorijos dalis ir turi labai didelį 
poveikį šiandienos visuomenei. Atminimo užtikrinimas yra svarbus būdas skatinti įtrauktį ir 
supratimą. Pavyzdžiui, ES turėtų aiškiai pažymėti svarbiausias su rasizmu susijusias progines 
dienas, tokias kaip Tarptautinė vergovės panaikinimo diena“, kaip siūlo Europos 
Parlamentas”. Istorija ir istorijos mokymas yra sritys, kurioms skiriama daug dėmesio 
sudarant Europos Tarybos švietimo programas'?. 2020 m. liepos mėn. Europos Taryba 
priėmė rekomendaciją, kurioje raginama romų ir (arba) klajoklių istoriją įtraukti į mokyklų 


74 Svarbiausios minėtinos dienos — Tarptautinė Holokausto aukų atminimo diena (sausio 27 d.), Tarptautinė 


kovos su rasine diskriminacija diena (kovo 21 d.), Europos romų genocido atminimo diena (rugpjūčio 2 d.), 
Tarptautinė vergovės panaikinimo diena (gruodžio 2 d.). 

2019 m. kovo 26 d. Europos Parlamento rezoliucija dėl Afrikos kilmės asmenų pagrindinių teisių Europoje. 
Žr. https://www.coe.int/en/web/history-teaching 

mokymo programas ir mokymo medžiagą. Įgyvendinant ES veiksmus kultūros ir vertybių 
srityje, pagal programą ,„Kūrybiška Europa“ ir Pilietybės, lygybės, teisių ir vertybių programą 
bus remiami projektai, kuriais siekiama pašalinti kliūtis ir skatinti nepakankamai 
atstovaujamų ir palankių sąlygų neturinčių grupių socialinę įtraukti ir dalyvavimą, įskaitant 
tokius aspektus kaip mažumų vieta Europos visuomenėje ir istorinis kolonializmo palikimas. 


Neigiamus stereotipus gali sustiprinti tai, kaip rasinėms ar etninėms mažumoms priklausantys 
asmenys vaizduojami žiniasklaidoje, ir ar jiems apskritai atstovaujama; šią tendenciją dar 
labiau sustiprina tai, kad tokių asmenų yra nepakankamai tarp žiniasklaidos darbuotojų. 
Nepriklausoma ir pliuralistinė žiniasklaida yra būtina subalansuotoms demokratinėms 
diskusijoms. Objektyvių ir pozityvių naratyvų skatinimas, žurnalistų informuotumo didinimas 
ir žinių tobulinimas, taip pat gebėjimo naudotis žiniasklaidos priemonėmis ugdymas yra labai 
svarbūs būdai prisidėti prie įtraukios visuomenės kūrimo. Remdamasi romų klausimams 
skirtų seminarų patirtimi”, Komisija parengs rasinių ir etninių stereotipų temai skirtų 
seminarų, kuriuose dalyvaus žurnalistai, pilietinės visuomenės organizacijų ir rasinėms ar 
etninėms mažumoms priklausančių asmenų atstovai. Be to, Komisija kartu su Europos 
žurnalistų federacija 2021 m. pradžioje planuoja surengti keletą internetinių seminarų, 
kuriuose bus siekiama didinti imformuotumą ir skatinti teikti objektyvias istorijas apie 
nepakankamas atstovavimas tarp kino kūrėjų arba stereotipai kitų kultūros sričių 
produktuose. Kartu šie sektoriai gali svariai prisidėti skatinant lygybę, įvairovę ir įtrauktį. 


Remdamasi patirtimi, įgyta įgyvendinant ankstesnes iniciatyvas, 2021 m. ir vėliau Komisija 
vykdys tikslinę komunikacijos veiklą ir skatins didinti informuotumą. Be kita ko, bus 
siekiama užmegzti ryšius su aukšto lygio politikos, sporto, verslo ar kultūros pasaulio 
atstovais ir pakviesti didelę auditoriją turinčias organizacijas teikti reikiamą paramą. 


Vienas iš galimų dezinformacijos tikslų — mažumų persekiojimas ir platesnis socialinių 
neramumų kurstymas. COVID-19 pandemijos metu radosi daug tokio elgesio pavyzdžių *. 
Vykdant Europos skaitmeninės žiniasklaidos observatorijos veiklą, kuria siekiama padėti 
faktų tikrintojams ir tyrėjams kovoti su dezinformacija, daugiausia dėmesio bus konkrečiai 
skiriama tai dezinformacijai ir konspiracijos teorijoms, kurių taikinys — mažumų 
bendruomenės. Rasinės diskriminacijos naratyvų, skleidžiamų pasinaudojant dezinformacija, 
ribojimas taip pat yra svarbi gebėjimo naudotis žiniasklaidos priemonėmis kampanijų dalis. 
Šie tikslai remiami įgyvendinant visų gebėjimo naudotis žiniasklaidos priemonėmis 
projektus”. Ši veikla bus toliau plėtojama būsimame Europos demokratijos veiksmų plane ir 
žiniasklaidos bei garso ir vaizdo srities veiksmų plane. 


ES veiksmais sporto srityje pirmenybė taip pat teikiama projektams, kuriais kovojama su 
stereotipais ir skatinama socialinė įtrauktis per sportą, be kita ko, bendradarbiaujant su 
pagrindinėmis organizacijomis, pavyzdžiui, su Europos futbolo asociacijų sąjunga (UEFA) ir 
Tarptautine futbolo asociacijų federacija (FIFA)S?. Pagal 2021-2027 m. programą 
„Erasmus+“! ypatingą dėmesį sutelkus į mėgėjišką sportą“?, bus sudarytos palankesnės 


77 Žr. https://ec.europa.eu/newsroom/just/item-detail.cfm?item, id=30548 


783 Bendras komunikatas „Kova su dezinformacija apie COVID-19. Svarbiausia — tikri faktai“ (JOIN(2020) 8). 
7 Parengiamaisiais veiksmais remiama nauja kovai su dezinformacija skirta mokomoji medžiaga ir pastangos 
ieškoti būdų didinti informuotumą apie metodus, kuriais naudodamiesi piktavališki subjektai dažnai kuria, 
platina ir didina dezinformaciją internete. 

Bendros iniciatyvos — UEFA kampanijos Respect, žEgualGame bei žWePlayStrong ir FIFA kampanijos 
#stopracism bei žžstopviolence. 

81 COM(2018) 367 final. 

T. y. organizuotą sportą, kuriuo vietos lygmeniu užsiima sportininkai mėgėjai, taip pat sportą visiems. 

sąlygos dalyvauti įvairios kilmės žmonėms, įskaitant rasinėms ar etninėms mažumoms 
priklausančius asmenis. Kultūros sektorius — nuo muzikos iki kino ir scenos meno - tai sritis, 
kurioje galima labai veiksmingai skatinti įtrauktį ir kovoti su rasizmu. 


Tinkami duomenys pagrįstiems politikos sprendimams priimti 


Tikslūs ir palyginami duomenys yra būtini, kad politikos formuotojai ir visuomenė galėtų 
įvertinti patirtos diskriminacijos mastą bei pobūdį ir kad būtų galima parengti, pritaikyti, 
stebėti ir vertinti politiką. Tam reikia suskirstyti duomenis pagal asmenų etninę ar rasinę 
kilmę“*. Tačiau tokių duomenų yra gana nedaug, palyginti su duomenimis apie 
diskriminaciją dėl kitų priežasčių, pavyzdžiui, dėl lyties, negalios ir amžiaus. Tarp kylančių 
kliūčių minėtinos problemos, susijusios su bendros metodikos nustatymu, nes kai kurios 
valstybės narės renka tokius duomenis, o kitos sąmoningai to vengia. Todėl daugelyje 
apklausų daugiausia dėmesio skiriama diskriminacijos suvokimui arba naudojami pakaitiniai 
rodikliai, pvz., pilietybės ar gimimo šalies. Patikimų ir palyginamų duomenų rinkimas 
Europos ir nacionaliniu lygmenimis yra būtina sąlyga norint imtis efektyvių veiksmų. 


Europos Sąjungos pagrindinių teisių agentūra FRA atlieka svarbų vaidmenį, pavyzdžiui, 
bendradarbiaudama su Komisija padeda valstybėms narėms gerinti duomenų apie 
neapykantos nusikaltimus rinkimą ir registravimą. Per ateinančius dvejus metus bus 
rengiamos naujos FRA apklausos apie imigrantų ir imigrantų palikuonių padėtį, taip pat apie 
žydų diskriminaciją ir neapykantos nusikaltimus prieš juos. „Eurobarometro“ apklausos 
apie diskriminaciją?“ ir toliau bus periodiškai atliekamos, kad laikui bėgant būtų galima 
stebėti nuostatų ir suvokimo pokyčius. 


Lygybės įstaigos gali prasmingai bendradarbiaudamos įvertinti savo pačių lygybės duomenų 
rinkimo sistemas, pašalinti kliūtis, dėl kurių tokios sistemos nėra veiksmingos ir (arba) 
palyginamos, ir nustatyti, kaip kuo tinkamiau pagerinti ir koordinuoti jų vykdomą duomenų 
rinkimą. Komisija rems pastangas plėtoti tokį koordinavimą. 


Tačiau reikia ryžtingiau siekti užtikrinti naują požiūrį į lygybės duomenų rinkimą. 
Išankstinė pažangos siekiant parengti bendrą duomenų rinkinį sąlyga — visapusiškas 
konstitucinių normų, ES duomenų apsaugos teisės aktų ir ES pagrindinių teisių chartijos 
laikymasis. Reikia nustatyti apsaugos priemones, siekiant užtikrinti, kad neskelbtini lygybės 
duomenys negalėtų būti susieti su konkrečiu asmeniu. Tai reiškia, kad turi būti visapusiškai 
laikomasi duomenų apsaugos taisyklių, visų pirma siekiant sumažinti bet kokią galimą 
netinkamo naudojimo ar piktnaudžiavimo riziką. Komisija surengs apskritojo stalo diskusiją 
dėl lygybės duomenų, į kurią susirinks pagrindiniai suinteresuotieji subjektai“?, kad 
išnagrinėtų su rasine ar etnine kilme susijusių duomenų rinkimo kliūtis ir nustatytų, kaip 
taikyti labiau suderintą požiūrį, be kita ko, į tarpsektorinius duomenis, susijusius, pavyzdžiui, 
su religija ar tikėjimu ir lytimi. Turėtų būti siekiama, kad valstybės narės, visapusiškai 
atsižvelgdamos į savo nacionalines aplinkybes, pereitų prie duomenų, suskirstytų pagal 


83 Jau 2002 m. JT surengtoje Pasaulinėje konferencijoje prieš rasizmą, rasinę diskriminaciją, ksenofobiją ir 


susijusią netoleranciją ir Durbano veiksmų programoje buvo patvirtinta, kad rengiant gyventojų statistiką 
būtina rinkti suskirstytus duomenis ir kad tai turi būti daroma gavus aiškų respondentų sutikimą, remiantis jų 
pasirinkta tapatybe ir laikantis žmogaus teisių standartų dėl privatumo apsaugos 
(https:/Avww.un.org/en/durbanreview2009/pdf/DDPA full text.pdf) 

Tolesni veiksmai, susiję su 2019 m. „Eurobarometro“ apklausa Nr. 493 dėl diskriminacijos ES ir 
atitinkamomis ankstesnėmis apklausomis. 

Įskaitant lygybės įstaigas, pilietinę visuomenę, akademinę bendruomenę, ES institucijas, ES įstaigas, pvz., 
Europos duomenų apsaugos priežiūros pareigūno įstaigą, FRA ir kitas ES agentūras, įmones, statistikos 
institutus, sveikatos priežiūros darbuotojus, tarptautines organizacijas, valstybių narių atstovus ir t. t. 

rasinę ar etninę kilmę, rinkimo, kad būtų atsižvelgta tiek į subjektyvią diskriminacijos ir 
viktimizacijos patirtį, tiek į struktūrinius rasizmo ir diskriminacijos aspektus. Sie duomenys 
turėtų būti išsamūs, patikimi, reguliarūs ir savalaikiai, integruoti į ES ir nacionalines 


apklausas, taip pat tiek reprezentatyvūs, tiek palyginami““. 


2021 m. vykdydamas ES darbo jėgos tyrimą Eurostatas pritaikys migrantų padėties darbo 
rinkoje modulį ir į jį įtrauks su diskriminacija darbe susijusius aspektus. 


Komisija: 

- kartu su žiniasklaida, pilietine visuomene ir rasinėms ar etninėms mažumoms 
priklausančiais asmenimis imsis įvairių veiksmų rasinių ir etninių stereotipų problemai 
spręsti; 

- imsis veiksmų, kuriais bus skatinamas nuoseklus požiūris į lygybės duomenų (visų 
pirma duomenų, suskirstytų pagal rasinę ar etninę kilmę) rinkimą. 


Komisija ragina valstybes nares: 


- imtis aktyvių veiksmų žiniasklaidoje, švietimo, kultūros ir sporto srityse, siekiant 
šalinti rasinius ir etninius stereotipus; 
- gerinti pagal rasinę ar etninę kilmę suskirstytų duomenų rinkimą. 


3.2. Įgyvendinimo sistema. Visapusiškas ES priemonių panaudojimas 


Veiksmai vietos, regioniniu, nacionaliniu ir tarptautiniu lygmenimis 
- Nacionaliniai veiksmų planai 


Rasizmo problema turi būti sprendžiama visais lygmenimis ir holistiškai. Paaiškėjo, kad 
nacionaliniai veiksmų planai yra tinkamas būdas valstybėms narėms veiksmingai kovoti su 
rasizmu ir rasine diskriminacija, kartu pritaikant konkrečius veiksmus prie savo aplinkybių. 
Tačiau, remiantis naujausia FRA ataskaita, tik maždaug pusė valstybių narių jau turi tokius 
planus*?. Komisija ragina visas valstybes nares parengti ir priimti nacionalinius kovos su 
rasizmu ir rasine diskriminacija veiksmų planus. Veiksmų planai galėtų būti naudojami 
ne tik kaip gairės kovojant su rasizmu nacionaliniu lygmeniu, bet ir kaip dalijimosi valstybių 
narių gerąja patirtimi priemonės. 


Komisija siūlo bendradarbiauti su valstybėmis narėmis ir nustatyti bendrus pagrindinius 
nacionalinių veiksmų planų principus, aktyviai dalyvaujant pilietinei visuomenei ir lygybės 
įstaigoms. Iki 2021 m. pabaigos Komisija pateiks pagrindinius principus ir elementus, 
reikalingus veiksmingiems nacionaliniams veiksmų planams parengti“*. Tuo remdamosi visos 
valstybės narės galėtų iki 2022 m. pabaigos parengti ir priimti nacionalinius veiksmų planus. 


86 Žr. Nediskriminavimo ir įvairovės aukšto lygio grupės Lygybės duomenų pogrupio parengtas gaires. Taip 
pat žr. JT Statistikos komisijos gyventojų ir būstų surašymų principus ir rekomendacijas. 

857 Pagal 2020 m. FRA ataskaitą (2020 m. birželio mėn., FRA) 15 valstybių narių (Belgija, Kroatija, Čekija, 
Suomija, Prancūzija, Vokietija, Airija, Italija, Lietuva, Nyderlandai, Portugalija, Slovakija, Švedija, Ispanija 
ir Jungtinė Karalystė) 2019 m. inicijavo vyriausybės kovos su rasizmu, rasine ir (arba) etnine diskriminacija 
ir susijusia netolerancija veiksmų planus. 

Šį darbą tęs naujas jungtinis pogrupis, kurio veikloje dalyvaus ES kovos su rasizmu, ksenofobija ir kitų 
formų netolerancija aukšto lygio grupės ir ES kovos su diskriminacija aukšto lygio grupės ekspertai. 

Bendri pagrindiniai principai galėtų būti šie: 


v remtis šiame ES lygmens veiksmų plane nustatytų sričių politika“? (pavyzdžiui, kovos su 
rasizmu teisės aktais), kovoti su teisėsaugos institucijų vykdoma diskriminacija arba 
užtikrinti nediskriminavimą švietimo ir mokymo, užimtumo, sveikatos priežiūros ir 
aprūpinimo būstu srityse; remtis veiksmų, kurių reikia imtis nacionaliniu lygmeniu 
visose šiame veiksmų plane nurodytose srityse, išsamiu vertinimu; 

v prisitaikyti prie socialinių, istorinių ir kultūrinių aplinkybių bei šalies ypatumų“, kad 
būtų galima patenkinti neatidėliotinus poreikius; 

v įtraukti regionų ir vietos valdžios institucijas, taip pat pilietinę visuomenę ir lygybės 
įstaigas į jų kūrimą, įgyvendinimą ir vertinimą; 

v įtraukti duomenų rinkimą ir nustatyti pažangos vertinimo rodiklius; 

v remtis Jungtinių Tautų vyriausiojo žmogaus teisių komisaro biuro pasiūlytomis 
praktinėmis gairėmis?!, taip pat nustatytais pagrindiniais tokių planų rengimo elementais 
ir principais. 

Komisija ragina valstybes nares reguliariai teikti nacionalinių veiksmų planų įgyvendinimo 
ataskaitas. Tai padės keistis gerąja patirtimi, mokytis vieniems iš kitų ir įvertinti pažangą 
nacionaliniu ir ES lygmenimis. Komisija siūlo reguliariai teikti kovos su rasizmu nacionalinių 
veiksmų planų įgyvendinimo ataskaitas, o pirmąją ataskaitą pateikti 2023 m. pabaigoje. 


- Regionų ir vietos lygmenų subjektų sutelkimas siekiant reikšmingo poveikio vietoje 


Vietos valdžios institucijos turi daug patirties rengiant veiksmingas kovos su rasizmu 
strategijas ir kuriant tinklus’. Komisija toliau rems tokias programas ir tinklus’. Pavyzdžiui, 
šie klausimai galėtų būti sprendžiami įgyvendinant programą URBACT, kuri remiama 
sanglaudos politikos lėšomis ir kurią įgyvendinant bendradarbiauja miesto politikos 
formuotojai. Ši veikla taip pat gali būti grindžiama bendradarbiavimu su didžiųjų Europos 
miestų tinklų (EUROCITIES) ir UNESCO vadovaujama Europos miestų kovos su rasizmu 
koalicija. Kitos vietos iniciatyvos, pavyzdžiui, Tarptautinio miestų bendradarbiavimo 
programa? arba Merų paktas dėl klimato ir energetikos”, galėtų tapti platformomis arba 
modeliais toliau plėtojant miestų lygmens veiksmus, kuriais skatinama rasinė lygybė, taip pat 
remiant socialinę įtrauktį tokiose srityse kaip energijos nepritekliaus mažinimas arba 
galimybės gauti deramą būstą užtikrinimas. 


8 Nediskriminavimo teisės aktai ir lygybės įstaigų vaidmuo; neapykantos kurstymas ir neapykantos 


nusikaltimai; neteisėtas teisėsaugos institucijų vykdomas profiliavimas; naujų technologijų keliama rizika; 
stereotipai ir istorinis sąmoningumas; vienodos galimybės gauti išsilavinimą, darbą, sveikatos priežiūrą, 
būstą; lygybės klausimų integravimas nacionaliniu lygmeniu; regionų ir vietos lygmenų subjektų įtraukimas; 
kovos su rasizmu veiksmų finansavimas; duomenų rinkimas, dialogas su pilietine visuomene. 

2 Tokių kaip gyventojų sudėtis, konkrečios istorinės bei teisinės aplinkybės ir kasdienio diskriminacijos 
paplitimo mastas. 

l https:/Awww.refworld.org/docid/5566debe4.html. Gairėse šalys raginamos nustatyti tikslus ir veiksmus, 

paskirti atsakingas valstybės institucijas, nustatyti tikslines datas, įtraukti veiklos rodiklius ir numatyti 

stebėsenos bei vertinimo mechanizmus. 

Pagrindiniai tinklai yra šie: ES miestai prieš radikalizaciją, Šiaurės šalių saugūs miestai (angl. „Nordic Safe 

Cities“), Stiprių miestų tinklas (angl. „Strong Cities Network“) ir Europos miestų saugumo forumas. 

Pavyzdžiu, ES miestų darbotvarkės partnerystė migrantų ir pabėgėlių įtraukties srityje, žr. 

https://www.inclusionpartnership.com. 

Žr. https:/Avww.eccar.info/ 

5 Žr. https://iuc.eu/na/home/ 

% Šią iniciatyvą Komisija pradėjo įgyvendinti 2008 m. ir šiuo metu Merų paktas yra didžiausias pasaulyje 
energetikos ir klimato politikos srityje aktyvių miestų judėjimas, veikiantis 59 šalyse ir apimantis 10 117 
vietos valdžios institucijų. 

Miestų tinklo?" projektais pirmiausia turėtų būti siekiama didinti informuotumą ir kaupti 
žinias apie rasinėms ar etninėms mažumoms priklausančių asmenų vaidmenį Europos 
visuomenėje ir kultūroje. Kad būtų pripažintos ir matomos miestų pastangos įgyvendinant 
tvarią įtraukties politiką vietos lygmeniu, Komisija kasmet paskelbs Europos įtraukties ir 
įvairovės sostinę (-es). 


evy = 


Kaimo vietovės susiduria su specifiniais iššūkiais, tokiais kaip atokumas, palyginti didelė 
naujai atvykusių asmenų dalis (kaimo vietovės dažnai yra ta vieta, kur migrantai atvyksta 
pirmiausia), galimas pagrindinių paslaugų ir infrastruktūros trūkumas, taip pat didesnis 
skurdo ir nedarbo lygis. ES lėšomis remiami nacionaliniai veiksmai, kuriais siekiama spręsti 
pažeidžiamų kaimo bendruomenių problemas?*: jas taip pat bus siekiama spręsti pagal 
būsimą ilgalaikę kaimo vietovių viziją. 


- Bendradarbiavimas su privačiuoju sektoriumi 


Verslo organizacijoms ir atskiroms įmonėms tenka svarbus vaidmuo užtikrinant 
nediskriminavimą, įvairovę ir įtrauktį. Pasirašydamos įvairovės chartijas?? organizacijos 
savanoriškai įsipareigoja sukurti ir išlaikyti įtraukią darbo aplinką savo darbuotojams, 
nepriklausomai nuo jų lyties, rasinės ar etninės kilmės, religijos, amžiaus, negalios ar 
seksualinės orientacijos. Vienas iš 2021 m. gegužės mėn. vyksiančių Europos įvairovės 
chartijos mėnesio renginių bus Komisijos organizuojamas aukšto lygio renginys, per kurį 
politikos formuotojai, įvairovės chartiją pasirašiusių subjektų vykdomieji direktoriai ir kiti 
suinteresuotieji subjektai peržiūrės, kaip įvairovės strategijose atsižvelgiama į rasinės ir 
etninės kilmės aspektą, ir skatins jį į tas strategijas įtraukti. Vėliau, atsižvelgiant į vertinimo 
rezultatus, bus parengtas interneto priemonių rinkinys, padėsiantis bendrovėms įvertinti 
savo vidinę įvairovę ir įvairovės strategijas remiantis pritaikomomis darbuotojų apklausomis, 
atsisiunčiamu klausimynu ir rekomendacijomis, kaip padidinti įvairovę organizacijoje. 


Integravimas 


Kai rengiant įvairią politiką — nuo socialinės įtraukties iki dirbtinio intelekto, nuo Žaliojo 
susitarimo iki skaitmeninės įtraukties ir nuo kovos su neapykantos kurstymu iki migracijos 
politikos, — integruojamas lygybės aspektas, taip pat reikia užtikrinti, kad ES ir nacionalinė 
politika tarnautų visų Žmonių, nepriklausomai nuo jų rasės ar etninės kilmės, 
interesams. Komisija sieks užtikrinti, kad kova su diskriminacija dėl konkrečių priežasčių ir 
su susijusia diskriminacija dėl kitų priežasčių, pavyzdžiui, dėl lyties, negalios, amžiaus, 
religijos ar seksualinės orientacijos, būtų integruota į visas ES politikos sritis, teisės aktus ir 
finansavimo programas. Viena iš naujosios Lygybės klausimų vidaus darbo grupės užduočių 
— užtikrinti, kad būtų visapusiškai įtrauktos visos politikos sritys. Siekiant padėti visiems, kas 
dalyvauja integruojant lygybės aspektą kiekviename ES intervencinių veiksmų etape, bus 
rengiamos integravimo gairės ir mokymai, o per visą Komisijos politikos ciklą bus skatinama 
aktyviau konsultuotis su organizacijomis, kurios atstovauja rasinėms ar etninėms mažumoms 
priklausantiems asmenims. Kitos ES institucijos ir nacionalinės valdžios institucijos 


9 Jame partnerystės ryšius palaikantys miestai gilina ir intensyvina bendradarbiavimą ir diskusijas tam tikrais 


klausimais (https://eacea.ec.europa.eu/europe-for-citizens/funding, en) 

Pavyzdžiui, naudojantis principu „iš apačios į viršų“ grindžiamą bendruomeninę žemės ūkio politikos 
(BŽŪP) priemonę LEADER, finansuojamą Europos žemės ūkio fondo kaimo plėtrai lėšomis, remiama 
įtraukių kaimo bendruomenių plėtra. 

Šiuo metu 24 valstybėse narėse yra parengtos įvairovės chartijos, kurias yra pasirašę per 12 000 subjektų 
(įmonių, viešųjų institucijų, nevyriausybinių organizacijų, universitetų, profesinių sąjungų) ir kurios iš viso 
taikomos daugiau kaip 16 mln. darbuotojų (https://ec.europa.eu/info/policies/justice-and-fundamental- 
rights/combatting-discrimination/tackling-discrimination/diversity-management en) 

raginamos bendradarbiauti veiksmingų integravimo priemonių ir praktikos klausimais. 
Naudodamosi techninės paramos priemone, valstybės narės galės prašyti techninės paramos 
lygybės aspektui integruoti į politikos formavimo ir reformų procesus. 


ES finansavimo sutelkimas 


ES biudžeto lėšomis remiamas ir bus toliau remiamas lygybės tikslų įgyvendinimas vykdant 
tiek tikslinius veiksmus, tiek integravimo veiklą. Gerai parengtos programos, veiksmingas 
įgyvendinimas ir pažangus finansavimo derinimas tvarioje teisinėje sistemoje gali padėti kuo 
geriau išnaudoti turimus išteklius, užtikrinant, kad lėšos pasiektų tuos, kam jų reikia 
labiausiai. Komisijos pasiūlyme dėl kitos daugiametės finansinės programos (DFP) 
numatyta nemažai reikšmingų galimybių ES lėšomis remti nediskriminavimo priemones ir 
rasinėms ar etninėms mažumoms priklausančius asmenis. Naujojoje Piliečių, lygybės, teisių 
ir vertybių programoje nustatyti konkretūs kovos su diskriminacija, rasizmu ir ksenofobija 
tikslai, tačiau investicijoms, kuriomis skatinama lygybė ir įtrauktis, bus naudojamas ir kitas 
finansavimas, pavyzdžiui, iš programos „Europos horizontas“. 


Pagal naująją Ekonomikos gaivinimo ir atsparumo didinimo priemonę, kuri yra priemonės 
„Next Generation EU“ dalis, bus remiamos investicijos ir reformos, būtinos ilgalaikiam 
atsigavimui užtikrinti, taip pat skatinamas ekonominis bei socialinis atsparumas ir socialinė 
sanglauda!“?. Teikiant paramą bus skatinama pažeidžiamų grupių, įskaitant romus ir kitoms 
rasinėms ar etninėms mažumoms priklausančius asmenis, įtrauktis. 


Pilietinės visuomenės organizacijų vaidmuo kovoje su rasizmu ir diskriminacija itin svarbus. 
Komisija siekia ne tik užtikrinti aktyvų bendradarbiavimą su pilietine visuomene, bet ir 
padėti užtikrinti finansinę paramą nevyriausybinėms organizacijoms ir bendruomeninėms 
organizacijoms. Šiuo tikslu Komisija sieks nustatyti tvirtos partnerystės su pilietinės 
visuomenės subjektais principus, kad būtų skatinama socialinė įtrauktis, pagrindinės teisės 
ir lygybė nuo politikos formavimo iki įgyvendinimo etapo. Komisija ragina valstybes nares 
padaryti tą patį. 

Kadangi didžiąją dalį ES biudžeto vykdo valstybės narės!?!. joms tenka svarbus vaidmuo 
formuojant tikslinę politiką ir kuo geriau panaudojant finansavimo programas nuo rasizmo ir 
diskriminacijos nukentėjusiems asmenims remti. Valstybės narės raginamos šiuos poreikius 
tenkinti panaudojant daugiametės finansinės programos ir priemonės „Next Generation EU“ 
lėšas. Komisija sieks užtikrinti, kad būsimuose partnerystės susitarimuose ir bendros žemės 
ūkio politikos planuose būtų tinkamai sprendžiamos konkrečioms šalims kylančios įtraukties 
ir diskriminacijos problemos ir kad lygybės bei įtraukties skatinimo priemonės būtų 
įgyvendinamos pagal veiksmų programas. Tai užtikrinti taip pat padeda konkretiems ES 
fondams 2021-2027 m. taikomos reikiamos sąlygos, kurias Komisija pasiūlė taikyti tam, kad 
būtų užtikrinta pagarba pagrindinėms teisėms!??, įskaitant nediskriminavimą, taip pat romų 


lygybę, įtraukti ir dalyvavimą!0š, 


00 Tam, kad gautų paramą, valstybės narės turės parengti ekonomikos gaivinimo ir atsparumo didinimo planus, 
kuriuose, inter alia, turėtų būti atsižvelgiama į ekonominį ir socialinį krizės poveikį. 

01 80 proc. ES biudžeto vykdoma pagal pasidalijamąjį valdymą su valstybėmis narėmis, o Komisijos galimybės 
rengti veiksmus vietoje yra ribotos. 

02 Nustatant horizontaliąją reikiamą sąlygą dėl veiksmingo ES pagrindinių teisių chartijos taikymo ir 
įgyvendinimo. 

0 Valstybės narės, į programas įtraukiančios ESF+ konkretų tikslą skatinti socialinę ir ekonominę 
marginalizuotų bendruomenių, pavyzdžiui, romų, integraciją, turi įvykdyti visus Komisijos pasiūlymo dėl 
2021-2027 m. Bendrųjų nuostatų reglamento IV priedo reikalavimus dėl teminių reikiamų sąlygų, taikomų 

Kova su rasizmu ir diskriminacija įgyvendinant išorės politiką 


Rasizmas yra pasaulinė problema, todėl svarbu, kad ES vidaus ir išorės veiksmai, kuriais 
siekiama užkirsti kelią rasizmui ir su juo kovoti, būtų nuoseklūs ir vieni kitus papildytų. Kova 
su rasizmu ir bet kokia diskriminacija yra vienas iš pagrindinių ES žmogaus teisių 
darbotvarkės išorės santykių srityje tikslų, kuris atsispindi atitinkamuose ES tarptautiniuose 
susitarimuose ir išorės veiksmų politikos dokumentuose, įskaitant 2015-2019 m. veiksmų 
planą žmogaus teisių ir demokratijos srityje!?*. Šis tikslas bus įtrauktas į pastarąjį planą 
pakeisiantį 2020-2024 m. veiksmų planą, kuris bus priimtas 2020 m. paskutinį ketvirtį. 2019 
m. Tarybos priimtose ES žmogaus teisių gairėse dėl nediskriminavimo išorės veiksmuose 
pateikiamos ES institucijoms ir valstybėms narėms skirtos koncepcinės ir veiklos gairės 
kovos su rasizmu ir rasine diskriminacija srityje!9?. ES ragina ir plėtros šalis vadovautis ES 
acguis kovos su diskriminacija, rasizmu ir ksenofobija srityje. Svarbus vaidmuo kovojant su 


diskriminacija bei rasizmu tenka ir ES prekybos politikai !?*, 


Tarptautinė konvencija dėl visų formų rasinės diskriminacijos panaikinimo yra labai svarbi 
ES kovoje su rasizmu, kuri vykdoma palaikant bendradarbiavimo ir politinį dialogą su 
šalimis partnerėmis ir regioninėmis bei tarptautinėmis organizacijomis. Tikėtina, kad 
COVID-19 krizė dar labiau padidins nelygybę, visų pirma sveikatos srityje, — joje pandemijos 
poveikis rasinių ar etninių mažumų asmenims ir pabėgėliams yra didesnis”. Didelė nelygybė 
taip pat yra kliūtis darniam vystymuisi ir Darbotvarkės iki 2030 m. bei darnaus vystymosi 
tikslų įgyvendinimui. 


Kalbant apie finansinę paramą, kovos su rasizmu, nediskriminavimo ir lygybės vertybės 
visais požiūriais yra įtvirtintos Europos demokratijos ir žmogaus teisių rėmimo priemonėje ir 
yra kompleksinis prioritetas! ją pakeisiančioje Kaimynystės, vystymosi ir tarptautinio 
bendradarbiavimo priemonėje. 


Didėjanti nelygybė yra pasaulinis reiškinys, todėl vis svarbiau užtikrinti tarptautinę 
partnerystę, kad šie uždaviniai būtų sprendžiami kartu ir nuosekliai. Remdamiesi šia tvaria 
išorės veiksmų programa, Komisija ir vyriausiasis įgaliotinis sieks toliau stiprinti partnerystę 
su pagrindiniais tarptautiniais, regioniniais ir dvišaliais partneriais, kad būtų formuojamas 
atnaujintas požiūris į kovos su rasizmu darbotvarkę. 


Komisija: 

- pateiks pagrindinius principus ir elementus, kurių reikia, kad iki 2021 m. pabaigos 
bendradarbiaujant su valstybių narių valdžios institucijomis būtų parengti veiksmingi 
nacionaliniai veiksmų planai; 

- iki 2023 m. pabaigos paskelbs pirmąją nacionalinių veiksmų planų įgyvendinimo 
ataskaitą; 


nacionalinėms romų  strateginėms programoms. Be ESF-+ konkretaus tikslo, marginalizuotoms 
bendruomenėms integruoti gali būti naudojamos kelios kitos ES finansavimo priemonės. 

104 Žr. https://eeas.europa.eu/sites/eeas/files/eu action plan on human, rights and democracy en O.pdf 

105 Europos Sąjungos Taryba, 2019 m. kovo 18 d., dok. 6337/19 ir 6338/19. 

106 Pavyzdžiui, taikant ES bendrąją lengvatų sistemą skatinama ratifikuoti ir įgyvendinti TDO konvenciją dėl 
diskriminacijos (C111) ir Tarptautinę konvenciją dėl visų formų rasinės diskriminacijos panaikinimo. TDO 
konvenciją dėl diskriminacijos (C111) ratifikuoti ir įgyvendinti skatinama ir ES laisvosios prekybos 
susitarimais. 

107 Žr. 2020 m. balandžio 28 d. Jungtinių Tautų Maisto ir žemės ūkio organizacijos dokumentą Addressing 
ineguality in times of Covid-19. 

108 Taip pat žr. A rights-based approach encompassing all human rights, for all EU development cooperation 
(SWD(2014) 152 final). 

- kasmet paskelbs Europos įtraukties ir įvairovės sostinę (-es); 

- 2021 m. pavasarį surengs aukšto lygio renginį, skirtą aptarti, kaip privačių bendrovių 
įvairovės strategijose atsižvelgiama į rasinės ir etninės kilmės aspektą; 

- kartu su vyriausiuoju įgaliotiniu sieks toliau stiprinti partnerystę su pagrindiniais 
tarptautiniais, regioniniais ir dvišaliais partneriais, kad būtų formuojamas atnaujintas 
požiūris į kovos su rasizmu darbotvarkę. 


Komisija ragina valstybes nares: 


- iki 2022 m. pabaigos priimti nacionalinius kovos su rasizmu veiksmų planus; 
- užtikrinti, kad pilietinės visuomenės atstovai ir lygybės įstaigos dalyvautų rengiant, 
įgyvendinant ir vertinant nacionalinius kovos su rasizmu veiksmų planus. 


3.3 Pozityvūs ES veiksmai: klausyti ir veikti 


Pozityvūs veiksmai gali labai padėti geriau užtikrinti visapusišką lygybę visuomenėje — vien 
tik formali lygybė negali patenkinti konkrečių tam tikrų žmonių grupių poreikių. Imantis 
veiksmų galima pašalinti nepalankias sąlygas, su kuriomis susiduria rasinių ar etninių 
mažumų asmenys. ES teisė neužkerta kelio valstybėms narėms imtis konkrečių priemonių, 
kurios padėtų išvengti nepalankių sąlygų, susijusių su diskriminacija dėl rasinės ar etninės 
kilmės, arba už jas kompensuoti, kai numatyta apsauga. 


Valstybės narės taip pat raginamos rasti būdų, kaip skatinti vykdyti pareigą integruoti lygybės 
aspektus į kasdienę valdžios institucijų veiklą. Atsižvelgiant į viešojo sektoriaus teisines 
prievoles aktyviai ir sistemingai skatinti lygybę, kurios kitaip dar vadinamos teisės aktų 
nustatytomis pareigomis užtikrinti lygybę!“?, lygybė yra vienas iš esminių viešosios 
politikos aspektų. Šias pareigas vykdo valdžios institucijos kaip politikos formuotojos, 
paslaugų teikėjos, darbdavės ir prekių bei paslaugų pirkėjos. Nustatyta!!?, kad tokios pareigos 
sudaro sąlygas veiksmingai ir iniciatyviai kovoti su diskriminacija ir skatinti lygybę. 
Komisija ir toliau sudarys palankesnes sąlygas valstybėms narėms dalytis pareigų nustatymo 
teisės aktais ir jų vykdymo gerąja patirtimi. 


Įtraukios demokratijos šalys 


Artėjant 2019 m. rinkimams į Europos Parlamentą, išaugo informuotumas apie demokratinio 
dalyvavimo ir atstovavimo kliūtis grupėms, kurioms gresia marginalizacija, pavyzdžiui, 
rasinių ar etninių mažumų atstovams!!!. Teisinės ir administracinės problemos, prieinamumo 
kliūtys ir instituciniai sunkumai trukdė kurti įtraukią demokratiją. 2019 m. rinkimų į 
Europos Parlamentą ataskaitoje!!? prieita prie išvados, kad būtina tolesnė pažangą. 
Komisija nurodė ketinanti bendradarbiauti su Europos politinėmis partijomis, Europos 
bendradarbiavimo rinkimų klausimais tinklu ir pilietine visuomene, kad užtikrintų geresnį 


10 Teisės aktų nustatytos pareigos apima prevencines pareigas, kai reikalaujama, kad organizacijos sukurtų 
diskriminacijos prevencijos sistemas ir procesus, institucines pareigas, kai reikalaujama, kad organizacijos 
sukurtų sistemas ir procesus, skatinančius darbuotojų ir paslaugų naudotojų lygybę, ir integravimo pareigas, 
kai reikalaujama, kad valdžios institucijos deramai atsižvelgtų į poreikį skatinti lygybę teisės aktų leidybos, 
biudžeto sudarymo, reguliavimo ir politikos formavimo srityse. 

110 Žr. Crowley, N., Making Europe More Equal: A legal duty? 

111 Žr. https://ec.europa.ew/info/sites/info/files/eu-citzen - type a report - infographics - a4 full.pdf 

112 2019 m. Europos Parlamento rinkimų ataskaita (COM(2020) 252 final). 

dalyvavimą!!5. Tai bus dalis veiksmų, kurie bus vykdomi pagal Europos demokratijos 
veiksmų planą ir būsimą Komisijos ES pilietybės ataskaitą. Šioje srityje taip pat būtų labai 
svarbu rinkti duomenis apie demokratinį mažumų dalyvavimą, kad būtų galima nustatyti 
problemos mastą, visapusiškai laikantis pagrindinių teisių ir duomenų apsaugos 
reikalavimų!!“, 


Naujos struktūros, skirtos klausytis ir mokytis. Nuolatinė mainų sistema 


Savo politinėse gairėse Komisijos Pirmininkė U. von der Leyen pabrėžė, kad „gali skirtis 
mūsų įsitikinimai, galime priklausyti skirtingoms mažumoms, bet turime užtikrinti, kad 
išklausysime vieni kitus, mokysimės vieni iš kitų ir naudosimės šia įvairove“. ES institucijų ir 
valstybių narių politikos formuotojai turi bendrauti su žmonėmis, kurie kasdien susiduria su 
rasizmo apraiškomis, ir susipažinti su jų patirtimi. Komisija pirmiausia sieks išklausyti 
nukentėjusius asmenis, taip pat įgyvendins ir stebės šį veiksmų planą, įtraukdama asmenis, 
susiduriančius su rasizmu ir diskriminacija. Šiuo tikslu ji numato reguliariai konsultuotis ir 
palaikyti dialogą su valstybėmis narėmis, lygybės įstaigomis ir vietos lygmens atstovais, 
taip pat su pilietinės visuomenės organizacijomis, atstovaujančiomis paveiktų asmenų 
interesams. Toks dialogas ne tik apims šiame veiksmų plane paskelbtas tikslines priemones, 
bet ir bus labai svarbus integruojant rasinėms ar etninėms mažumoms priklausančių asmenų 
požiūrį į visų sričių ES politiką. 

Atitinkamai bus užmegzti ryšiai su vietoje veikiančiais pilietinės visuomenės atstovais ir su 
jais bus aktyviau bendradarbiaujama. Komisija reguliariai, bent du kartus per metus, susitiks 
su pilietinės visuomenės organizacijų, aktyviai kovojančių su rasizmu Europos, nacionaliniu 
ir vietos lygmenimis, atstovais, kad įvertintų pažangą kovos su rasizmu srityje. Šiame dialoge 
taip pat turėtų dalyvauti diasporos tinklų, socialinių partnerių!!5, politinių partijų, įmonių, 
švietimo ir mokymo paslaugų teikėjų, socialinių darbuotojų, sveikatos priežiūros specialistų, 
akademinės bendruomenės, kultūros ir sporto organizacijų, taip pat jaunimo organizacijų 
atstovai. Toks dialogas visų pirma turėtų suteikti galimybę išsakyti nuomonę visuomenės 
subjektams, kurie turi tiesioginių žinių ir patirties, kaip nustatyti tinkamus tolesnius 
veiksmus. 


Kalbant apie ekspertus, veiksmų plano įgyvendinimui daug dėmesio turėtų skirti esamos 
aukšto lygio grupės!!*“. Tos grupės taps nacionalinių valdžios institucijų, pilietinės 
visuomenės ir lygybės įstaigų diskusijų, mainų ir glaudesnio koordinavimo bei 
bendradarbiavimo forumais. 


113 Komisija surengs praktinį seminarą rinkimų klausimais, skirtą keistis geriausia įtraukios demokratijos 


įgyvendinimo patirtimi ir ją skatinti, kad kandidatų sąrašuose atsispindėtų mūsų visuomenės įvairovė. Sį 
praktinį seminarą planuojama surengti 2022 m., siekiant geriau pasirengti 2024 m. vyksiantiems Europos 
Parlamento rinkimams. 
2020 m. rugsėjo mėn. susirinkę Europos bendradarbiavimo rinkimų klausimais tinklo nariai pradės 
diskusijas dėl geresnio duomenų rinkimo. Šių diskusijų rezultatai bus įtraukti į 2020 m. ES pilietybės 
ataskaitą, kurią planuojama parengti 2020 m. ketvirtąjį ketvirtį. 
Komisija ir ekonominiai bei socialiniai partneriai atnaujino savo įsipareigojimą integruoti pabėgėlius ir 
migrantus (2020 m. rugsėjo 7 d. Bendras pareiškimas dėl Europos partnerystės integracijos srityje 
atnaujinimo) ir atkreipė dėmesį į konkrečias problemas, su kuriomis susiduria migrantai ir pabėgėliai dėl 
COVID-19 krizės, visų pirma į tai, kad didėjančio rasizmo ir ksenofobijos pavojus gali būti papildoma 
kliūtis jiems dalyvauti darbo rinkoje ir apskritai visuomenės gyvenime. Žr. https://ec.europa.eu/home- 
affairs/Avhat-we-do/policies/legal-migration/european-dialogue-skills-and-migration/european-partnership- 
integration en. 
lé Visų pirma ES kovos su rasizmu, ksenofobija ir kitų formų netolerancija aukšto lygio grupė ir 
Nediskriminavimo, lygybės ir įvairovės aukšto lygio grupė. 

Be to, Komisija paskirs kovos su rasizmu koordinatorių. Koordinatorius palaikys glaudžius 
ryšius su rasinėms ar etninėms mažumoms priklausančiais asmenimis ir Komisiją informuos 
apie tai, kas jiems kelia susirūpinimą. Koordinatorius bendradarbiaus su valstybėmis narėmis, 
Europos Parlamentu, pilietine visuomene ir akademine bendruomene, kad užtikrintų 
ryžtingesnį politikos atsaką kovos su rasizmu srityje. Be to, koordinatorius suvienys 
pastangas su Komisijos tarnybomis, kad būtų įgyvendinama Komisijos politika rasizmo 
prevencijos ir kovos su juo srityje. 


Konferencijoje dėl Europos ateities įvairios visuomeninės padėties piliečiai iš visų mūsų 
Sąjungos kampelių turės galimybę aptarti jiems rūpimus klausimus, įskaitant pagrindines 
teises ir ES vertybes, kurios yra labai svarbios mūsų Sąjungai ir jos ateičiai. 


Kovai su rasizmu ES būtina skirti didžiausią dėmesį politiniu lygmeniu. Komisija surengs 
aukščiausiojo lygio susitikimą kovos su rasizmu klausimais, kuriame dalyvaus ES 
institucijų, valstybių narių, pilietinės visuomenės, lygybės įstaigų ir visuomeninių 
organizacijų atstovai. Aukščiausiojo lygio susitikimo data bus priderinta prie Tarptautinės 
rasinės diskriminacijos panaikinimo dienos (2021 m. kovo 21 d.); Komisija šią dieną 
pažymės kasmet. 


Komisija: 

- šio veiksmų plano įgyvendinimo tikslais stiprins dialogą su valstybėmis narėmis, 
lygybės įstaigomis, pilietinės visuomenės organizacijomis ir vietos lygmens 
atstovais; 

- paskirs kovos su rasizmu koordinatorių; 

- 2021 m. pavasarį surengs aukščiausiojo lygio susitikimą kovos su rasizmu 
klausimais. 


Komisija ragina valstybes nares: 


- priimti konkrečias priemones, kad būtų išvengta sunkumų, susijusių su diskriminacija 
dėl rasinės ar etninės kilmės, arba kad jie būtų kompensuoti, kai yra numatyta 
apsauga; 

- rasti būdų, kaip skatinti laikytis įsipareigojimo lygybės aspektus integruoti į kasdienę 
valdžios institucijų veiklą. 


4. ES nuosavi žmogiškieji ištekliai 


Europos Komisija turi rodyti pavyzdį kaip darbdavė. Kad Komisija būtų šiuolaikiška 
organizacija, jai reikalinga darbo jėga, kuri atstovautų visai mūsų visuomenei. 


Šios kadencijos Komisija įgyvendins naujus veiksmus!!', siekdama skatinti įvairovę ir 
užtikrinti, kad visiems žmonėms, nepriklausomai nuo jų rasės, etninės kilmės ar odos spalvos, 
būtų sukurta įtrauki darbo vieta be diskriminacijos. Visi šie veiksmai bus įtraukti į platesnį 
priemonių rinkinį būsimoje Žmogiškųjų išteklių strategijoje, kuria bus grindžiamas 
Komisijos, kaip administracinės institucijos, modernizavimas. Žmogiškųjų išteklių ir 
saugumo generaliniame direktorate bus įsteigtas įvairovės ir įtraukties biuras, kuris 


117 Keletas veiksmų jau įgyvendinta pagal Komisijos komunikatą „„Geresnė darbo vieta visiems: nuo lygių 
galimybių prie įvairovės ir įtraukties“ (C(2017) 5300 final). 

prižiūrės visų atitinkamų veiksmų rengimą ir įgyvendinimą. Biuras taip pat užtikrins, kad 
visiems ekspertams ir tarnyboms, kurie prisideda prie įvairovės, lygybės ir įtraukties 
skatinimo visuose Komisijos padaliniuose, būtų taikomas vieno langelio principas. 


Komisijos darbuotojų įvairovės duomenys pirmą kartą bus renkami atliekant tikslinę 
savanorišką ir anonimišką apklausą apie įvairovę ir įtraukti. Jos rezultatais bus remiamasi 
pagal žmogiškųjų išteklių strategiją kuriant faktais grindžiamą politiką ir priemones. Per 
apklausą, kuri apims visų kategorijų darbuotojus, bus renkami su bet kokia diskriminacija 
susiję duomenys, įskaitant duomenis apie darbuotojų rasinę ir etninę kilmę, visapusiškai 
laikantis duomenų apsaugos taisyklių. Ja bus remiamasi vertinant pažangą ir ateityje. Panašių 
veiksmų galėtų imtis kitos ES institucijos ir įstaigos!!?. 


Įpareigojimas skatinti įvairovę nustatytas visais organizacijos lygmenimis, todėl taikomas 
visų pareigų grupių ir lygių darbuotojams. Siuo atžvilgiu svarbiausias vaidmuo tenka ES 
institucijų įdarbinimo ir atrankos procesams. 


Nors atrankos procesas yra grindžiamas nuopelnais ir vykdomas laikantis lygių galimybių 
politikos, vis dėlto reikia remti didesnę kandidatų įvairovę. Per artimiausius šešis mėnesius 
bus parengta tikslinės komunikacijos strategija!!?. Iki 2020 m. pabaigos Europos personalo 
atrankos tarnyba (EPSO) paskelbs kvietimą teikti paraiškas, kad paskatintų bendradarbiavimą 
su įvairiomis ekspertų organizacijomis ir mažumoms atstovaujančiomis asociacijomis, taip 
pat su įvairovės organizacijų partnerių tinklu, renkančiu informaciją apie darbo galimybes 
ir konkursus. Šis tinklas taip pat bus labai svarbus siekiant geriau suprasti, kas trukdo ES 
institucijas vertinti kaip potencialias darbdaves. Bendradarbiaujant su valstybėmis narėmis 
bus parengta lygybės ir įvairovės stebėsenos priemonė, siekiant nustatyti, kokių pareiškėjų 
galbūt trūksta, dėl kokių veiksnių galbūt kyla kliūčių ir kaip juos pašalinti. 


Siekiant dar geriau užtikrinti bet kokios galimos diskriminacijos įdarbinimo procese 
prevenciją, žmogiškųjų išteklių specialistai dalyvaus privalomuose mokymuose apie 
nesąmoningą šališkumą ir toliau specializuosis kvalifikuotų darbuotojų paieškos ir pokalbių 
metodų srityje. Be to, bus atliekami įdarbinimo procesų, procedūrų ir priemonių lygybės ir 
įvairovės patikrinimai, taip siekiant nustatyti bet kokią galimą šališkumo ar diskriminacijos 
riziką ir reikiamus taisomuosius veiksmus. Komisija yra aiškiai įsipareigojusi imtis visų 
tinkamų veiksmų, kad per lygybės ir įvairovės patikrinimus nustatytos problemos būtų 
veiksmingai sprendžiamos. 


Komisijos įsipareigojimas skatinti įvairovę taikomas ir Komisijos „Mėlynosios knygos“ 
stažuočių programai!??. Komisija atliks visos programos lygybės ir įvairovės patikrinimą, 
siekdama 2021 m. pateikti strategiją, kurioje būtų nustatyti konkretūs tikslai, susiję su 
atstovavimu pareiškėjams, kurie priklauso rasinėms ar etninėms mažumoms. Šie tikslai bus 
taikomi kvietimams teikti paraiškas, kurie bus paskelbti 2022 m. 


Vis dėlto, papildomi veiksmai, skirti Komisijos darbuotojų įvairovei didinti, nebus tokie 
efektyvūs, jei pati darbo vieta nebus įtrauki visiems. Komisija įgyvendins papildomas 
įtraukties kultūros skatinimo priemones. Bus pabrėžtas lemiamas aukštesniosios ir 
viduriniosios grandies vadovų vaidmuo, be kita ko, užtikrinant, kad Komisijos įvairovės ir 


18 Europos išorės veiksmų tarnyba jau yra išreiškusi ketinimą dalyvauti šioje specialioje apklausoje. 

119 Be kita ko, siekiant rasinėms ar etninėms mažumoms priklausančius studentus informuoti apie karjeros ES 
institucijose galimybes, bus pasitelkti ES karjeros studentų ambasadoriai ir programa „Atgal į mokyklą / 
universitetą“. Iki 2020 m. pabaigos bus surengtas pristatymas įvairovės tema, kuriame dalyvaus 185 ES 
karjeros ambasadoriai iš 140 visos Europos universitetų. 

120 Komisijos sprendimas C(2005) 458. 


25 


įtraukties chartija!?! būtų neatsiejama kiekvienos tarnybos vadovų įsipareigojimo dalis. 
Visiems darbuotojams bus reguliariai rengiami mokymai apie nesąmoningą šališkumą, 
įskaitant dėl rasinės ir etninės kilmės, be kita ko, kai tai susiję su diskriminacija dėl kitų 
priežasčių. Speciali vidaus komunikacijos kampanija apims visus įvairovės ir įtraukties 
aspektus, be kita ko, susijusius su rasine ir etnine kilme. Europos Sąjungoje pažymint 
svarbiausias kovos su rasizmu atminimo dienas, bus vykdoma darbuotojams skirta 
informuotumo didinimo veikla, pavyzdžiui, organizuojami darbuotojų renginiai arba rašomi 
straipsniai. 2021 m. tai bus praktinis seminaras „Kaip prabilti apie rasinės ir etninės įvairovės 
problemas?“, kuriame įvairios rasinės ar etninės kilmės vadovai ir darbuotojai pasidalys 
asmeniniais pasakojimais. 


Šalia prevencinių veiksmų, bus imamasi griežtų veiksmų nustačius diskriminacijos, 
nelygybės ar netolerancijos atvejus įdarbinimo metu arba darbo vietoje. Tai reiškia, kad 
pareiškėjai ir darbuotojai turėtų jaustis saugūs pranešdami apie bet kokią galimą nesąžiningą, 
diskriminacinę ar priešišką praktiką. Šiuo metu peržiūrima Komisijos kovos su 
priekabiavimu politikos sistema, kuria bus remiamasi kovoje su visų formų nepageidaujamų 
elgesiu darbo vietoje, įskaitant rasinės diskriminacijos nulemtą elgesį. 


Komisija lygins visus savo veiksmus, kuriais siekiama skatinti įvairovę ir įtrauktį, su kitų 
viešojo administravimo institucijų, tarptautinių organizacijų ir privačių bendrovių veiksmais 
ir palaikys nuolatinį dialogą su kitomis ES institucijomis. Pirmenybė bus teikiama 
veiksmams, kurie bus skirti rasinėms ar etninėms mažumoms priklausantiems pareiškėjams ir 
darbuotojams. 


Todėl Komisija iki 2023 m. įvertins, kiek efektyvūs veiksmai, kuriais siekiama didinti jos 
darbo jėgos rasinę ir etninę įvairovę. 


Komisija: 

- rodys pavyzdį kaip institucija ir imsis veiksmų, kad labai padidintų Komisijos 
darbuotojų reprezentatyvumą taikydama įdarbinimo ir atrankos procesams skirtas 
priemones; 

- kitoms ES institucijoms pasiūlys imtis veiksmų, panašių į tuos, kurie numatyti šiame 
veiksmų plane, kad būtų skatinama įvairovė ir įtrauktis jų darbo vietose. 


5. Išvados 


Rasizmas iš esmės pakerta ES vertybes. Siekiant aktyviau kovoti su rasizmu ES, būtina 
bendra atsakomybė ir bendros, ryžtingos ir tęstinės pastangos. ES institucijos, valstybės narės 
ir ES agentūros, bendradarbiaudamos su pilietinės visuomenės organizacijomis, socialiniais 
partneriais ir privačiuoju sektoriumi, turi dirbti kartu, kad būtų padaryta konkreti pažanga 
siekiant įveikti šią mūsų visuomenės negandą. 


Komisija kviečia visas susijusias šalis ir suinteresuotuosius subjektus dalyvauti atvirame, 
sąžiningame ir tęstiniame dialoge, kuris padėtų toliau plėtoti ir įgyvendinti kovos su rasizmu 
politiką. Per šį dialogą ES institucijos ir valstybės narės turi iš naujo įvertinti, kaip jos 
bendradarbiauja su pilietine visuomene, ir užtikrinti, kad būtų išklausyti rasinėms ir etninėms 
mažumoms priklausančių asmenų balsai. 


121 Žr. Komisijos komunikatą C(2017) 5300. 

Bus stebima, kaip įgyvendinami čia pateikti veiksmai, pranešama apie pažangą ir prireikus tie 
veiksmai pritaikomi. Komisija kviečia Europos Parlamentą reguliariai aptarti ir paremti 
veiksmų plano įgyvendinimą, o Tarybą — priimti išvadas dėl valstybių narių veiksmų rasizmo 
prevencijos ir kovos su juo srityje. Komisija ragina valstybes nares iki 2022 m. pabaigos 
priimti savo nacionalinius veiksmų planus ir kuo geriau išnaudoti visas turimas priemones, 
visų pirma DFP ir priemonės „Next Generation EU“ finansavimo programų teikiamas 
galimybes, siekiant remti nuo rasizmo ir diskriminacijos nukentėjusius asmenis. Dirbdami 
kartu sukursime ES be rasizmo. 

